
ინფორმაცია უმაღლესი საგანმანათლებლო დაწესებულების შესახებ[footnoteRef:1] [1:  ერთობლივი საგანმანათლებლო პროგრამის შემთხვევაში: გთხოვთ, მიუთითოთ უმაღლესი საგანმანათლებლო დაწესებულებები, რომლებიც ახორციელებენ აღნიშნულ პროგრამას. საიდენტიფიკაციო კოდისა და დაწესებულების ტიპის მითითება სავალდებულო არ არის, თუ უსდ აღიარებულია უცხო ქვეყნის კანონმდებლობის შესაბამისად.] 

	დაწესებულების სახელწოდება ორგანიზაციულ-სამართლებრივი ფორმის მითითებით
	ა(ა)იპ საქართველოს საპატრიარქოს წმიდა ტბელ აბუსერისძის სახელობის სასწავლო უნივერსიტეტი
არაკომერციული იურიდიული პირი

	დაწესებულების საიდენტიფიკაციო კოდი
	247865289

I. [bookmark: _Toc230880558]ინფორმაცია საგანმანათლებლო პროგრამის შესახებ
	უმაღლესი საგანმანათლებლო პროგრამის დასახელება (ქართულად)
	საქართველოს საპატრიარქოს წმიდა ტბელ აბუსერისძის სახელობის სასწავლო უნივერსიტეტი

	უმაღლესი საგანმანათლებლო პროგრამის დასახელება (ინგლისურად)
	სატყეო საქმე

	უმაღლესი განათლების
საფეხური/პროგრამა 
	მაგისტრატურა
	მისანიჭებელი კვალიფიკაცია[footnoteRef:2] [2: თუ ერთობლივი უმაღლესი საგანმანათლებლო პროგრამა ხორციელდება უცხო ქვეყნის კანონმდებლობის შესაბამისად აღიარებულ უმაღლეს საგანმანათლებლო დაწესებულებასთან ერთად და მისანიჭებელი კვალიფიკაციის ფორმულირება განსხვავდება, იგი მიეთითება ცალ-ცალკე დაწესებულების მიხედვით.] 

	აგრარულ მეცნიერებათა მაგისტრი - სატყეო საქმეში

	დეტალური სფეროს დასახელება და კოდი
	0821 მეტყევეობა 

	ზოგადი განათლების შესაბამისი საფეხურის საგნის/საგნების/საგნობრივი ჯგუფის სწავლების უფლების მითითება[footnoteRef:3] [3: (მასწავლებლის მომზადების ინტეგრირებული საბაკალავრო-სამაგისტრო საგანმანათლებლო პროგრამის ან მასწავლებლის მომზადების საგანმანათლებლო პროგრამის შემთხვევაში)] 

	-

	სწავლების ენა
	ქართული

	ECTS კრედიტების რაოდენობა
	120 ECTS კრედიტი

	პროგრამის სტატუსი (აკრედიტებული/
არააკრედიტებული/
პირობით აკრედიტებული/ახალი/საერთაშორისო
აკრედიტაცია
შესაბამისი გადაწყვეტილების  მითითებით (ნომერი, თარიღი)
	ახალი

	პროგრამაზე დაშვების დამატებითი მოთხოვნები (სამხატვრო- შემოქმედებითი და/ან სპორტული საგანმანათლებლო პროგრამის შემთხვევაში, შემოქმედებითი ტურის/შიდა კონკურსის გავლა, ან სხვა პროგრამის შემთხვევაში, პროგრამაში დაშვების/პროგრამის განხორციელების სპეციფიკური მოთხოვნები. )
	-

	დიპლომირებული მედიკოსის
ერთსაფეხურიანი საგანმანათლებლო პროგრამის შემთხვევაში, სტუდენტების მოთხოვნილი ზღვრული
რაოდენობა
	-





[bookmark: _Toc230880559]II. აკრედიტაციის ექსპერტთა ჯგუფის შემაჯამებელი დასკვნა
· ზოგადი ინფორმაცია საგანმანათლებლო პროგრამის შესახებ
 საქართველოს საპატრიარქოს წმიდა ტბელ აბუსერისძის სახელობის სასწავლო უნივერსიტეტის მიერ სააკრედიტაციოდ წარმოდგენილი სამაგისტრო პროგრამა "სატყეო საქმე" არის ახალი პროგრამა, რომელიც ხორციელდება აგრარულ მეცნიერებათა და ბიზნესის ადმინისტრირების ფაკულტეტზე. იგი ეფუძნება უნივერსიტეტის წინარე გამოცდილებას, რაც გულისხმობს აგრარული მეცნიერებების საბაკალავრო და სამაგისტრო პროგრამების ფარგლებში სატყეო მიმართულებით სასწავლო კურსების განხორციელებას. ამჟამად, აღნიშნული პროგრამები კი  ეტაპობრივად იხურება. 
პროგრამა შემუშავებულია ეროვნული კვალიფიკაციების ჩარჩოს (VII დონე) და ევროპული კრედიტების ტრანსფერისა და დაგროვების სისტემის (ECTS) შესაბამისად და ანიჭებს სატყეო საქმის მაგისტრის კვალიფიკაციას. პროგრამა განიხილავს სატყეო საქმეს, როგორც დამოუკიდებელ აკადემიურ სფეროს. პროგრამის მოცულობაა  120 ECTS-კრედიტი, რომელიც აერთიანებს სავალდებულო და არჩევით სასწავლო კურსებს, პრაქტიკულ მომზადებასა და კვლევით კომპონენტს, რომლიც სრულდება სამაგისტრო ნაშრომით. კურსდამთავრებულები მზად იქნებიან სატყეო დაწესებულებებში განახორციელონ პროფესიული და კვლევითი საქმიანობა, ასევე, დაცულ ტერიტორიებსა და გარემოსდაცვით სფეროსთან დაკავშირებულ სხვა სექტორებში.

· აკრედიტაციის ვიზიტის მიმოხილვა
საქართველოს საპატრიარქოს წმიდა ტბელ აბუსერისძის სახელობის სასწავლო უნივერსიტეტში (ტბელი) სატყეო საქმის სამაგისტრო პროგრამის აკრედიტაციის ვიზიტი გაიმართა 2026 წლის 1 აპრილს, ეროვნული აკრედიტაციის პროცედურების შესაბამისად.  ექსპერტთა ჯგუფმა, რომელიც აერთიანებდა საერთაშორისო და ქართველ ექსპერტებს, განიხილა თვითშეფასების ანგარიში, თანდართული დოკუმენტაცია და გამართა შეხვედრები უნივერსიტეტის და პროგრამის ხელმძღვანელებთან, აკადემიურ და მოწვეულ პერსონალთან, სტუდენტებთან, ადმინისტრაციულ პერსონალთან და პოტენციურ დამსაქმებლებთან. ვიზიტის ფარგლებში ასევე დაათვალიერეს ლაბორატორიები, სასწავლო და ტექნიკური ინფრასტრუქტურა.
ექსპერტებმა შეხვედრები გამართეს უსდ-ს წარმომადგენლებთან, მათ შორის პრორექტორებთან, ფაკულტეტის დეკანთან, პროგრამის ხელმძღვანელებთან და ხარისხის უზრუნველყოფის წარმომადგენლებთან, სადაც განიხილეს წარმოდგენილი დოკუმენტების სიზუსტე და ტბელის მზადყოფნა ღია დიალოგისთვის. შეფასების პროცესში გამოიკვეთა პროგრესი პროგრამის კურიკულუმის განვითარების, ეროვნული კვალიფიკაციების ჩარჩოსთან შესაბამისობისა და რესურსებით უზრუნველყოფის მიმართულებით. თუმცა, ასევე გამოვლინდა მნიშვნელოვანი ხარვეზები - პროგრამის მიზნების ფორმულირების, აკადემიური პერსონალის კვალიფიკაციის დოკუმენტირებისა და დაინტერესებული მხარეების ჩართულობის მხრივ.
ვიზიტის დასასრულს, ექსპერტთა ჯგუფმა უსდ-ს წარმომადგენლებს გაუზიარა უკუკავშირი, სადაც აღინიშნა პროგრამის პოტენციალი საქართველოს სატყეო სექტორის განვითარების მხრივ. ასევე, ტბელის მზაობა, რომ აღმოფხვრას გამოვლენილი ხარვეზები, აკრედიტაციის სტანდარტებთან სრული შესაბამისობის უზრუნველყოფის მიზნით.

· საგანმანათლებლო პროგრამის სტანდარტებთან შესაბამისობის მოკლე მიმოხილვა

· რეკომენდებულია, განხორციელდეს ფართომასშტაბიანი შედარებითი ანალიზი, რომლის ფარგლებშიც სატყეო საქმის სამაგისტრო პროგრამა შედარებული იქნება როგორც საქართველოს უმაღლესი საგანმანათლებლო დაწესებულებების მსგავს პროგრამებთან, ასევე, საერთაშორისო დონეზე აღიარებულ სატყეო პროგრამებთან. სტანდარტი 1.1. 
· რეკომენდებულია, მნიშვნელოვნად გაძლიერდეს ინტერნაციონალიზაციის პროცესი საერთაშორისო დონეზე აღიარებული სატყეო განათლების სტანდარტების ინტეგრირების, უცხოურ აკადემიურ დაწესებულებებსა და ექსპერტებთან თანამშრომლობის გაფართოებისა და საერთაშორისო აკადემიური გაცვლისა და თანამშრომლობის კონკრეტული შესაძლებლობების შექმნის გზით. სტანდარტი 1.1.
· რეკომენდებულია, სასწავლო კურსების ჩამონათვალში დაემატოს „აკადემიური წერა“, რადგან პროგრამა სამაგისტროა და სტუდენტებს სჭირდებათ შესაბამისი უნარები და მეთოდოლოგიური ცოდნა მაღალხარისხიანი სამაგისტრო ნაშრომის მოსამზადებლად და დასაწერად. კომპონენტი 1.5.
· რეკომენდებულია,  გადაიხედოს და  საჭიროების შემთხვევაში გაერთიანდეს კურსები, რომელთა შინაარსი და ლიტერატურა მნიშვნელოვნად ფარავს ერთმანეთს (მაგ., მცენარეთა ინტეგრირებული დაცვა, ტყის დაცვა, თანამედროვე მცენარეთა პათოლოგია, ტყის მცენარეთა მავნებლები), დუბლირების თავიდან აცილებისა და სამაგისტრო დონეზე ცოდნის თანმიმდევრული განვითარების  მიზნით.  კომპონენტი 1.5.
· რეკომენდებულია, პროგრამაზე მიღების პროცედურების, შეფასების მეთოდებისა და  კრიტერიუმების უფრო დეტალური დოკუმენტირება, რაც მეტად უზრუნველყოფს  პროგრამაზე მიღების პროცესის გამჭვირვალობას და საშუალებას იძლევა, უფრო ნათლად შემოწმდეს პროგრამაზე მიღების პროცესის თანმიმდევრულობა. კომპონენტი 2.1.


[bookmark: Suggestions]რჩევები
· სასურველია, მტკიცებულებებზე დაყრდნობით, განხორციელდეს პროგრამის მიზნების ფორმულირება და განახლება - პროგრამულ დოკუმენტაციასა და შეფასების პროცესებში შრომის ბაზრის ანალიზის, სატყეო სექტორის განვითარების ტენდენციებისა და საერთაშორისო პროფესიული კომპეტენციის ჩარჩოების სისტემური გათვალისწინებით.კომპონენტი 1.1.
· სასურველია, დაწესებულებამ შეიმუშაოს გარე შეფასების პროცედურები, რომელშიც რეგულარულად მონაწილეობას მიიღებენ დამოუკიდებელი აკადემიური ექსპერტები და სატყეო სექტორის წარმომადგენლები, რათა პერიოდულად შეფასდეს პროგრამის მიზნების, სწავლის შედეგებისა და კურიკულუმის განხორციელების შესაბამისობა, ხარისხი და ეფექტურობა. კომპონენტი 1.1. 
· სასურველია, გაუმჯობესდეს კურიკულუმის პერიოდული გადახედვის მექანიზმები, კერძოდ, სისტემურად ინტეგრირდეს დამსაქმებლების, კურსდამთავრებულებისა და სხვა გარე დაინტერესებული მხარეების უკუკავშირი და დოკუმენტირდეს მიღებული უკუკავშირის ანალიზისა და პროგრამის განახლების პროცესში მისი გამოყენების მექანიზმები. კომპონენტი 1.4.

· სასურველია, გაძლიერდეს თანამედროვე ციფრული და კვლევითი ინსტრუმენტების ინტეგრაცია სასწავლო კურსებში; გაფართოვდეს გეოგრაფიული საინფორმაციო სისტემების, დისტანციური ზონდირებისა და მონაცემთა ანალიზის პროგრამების პრაქტიკული გამოყენება; სასწავლო კურსებში ინტეგრირდეს რეალურ მონაცემებზე დაფუძნებული და გამოყენებითი პრობლემების გადაჭრაზე ორიენტირებული დავალებები. კომპონენტი 1.5.
· სასურველია, გაძლიერდეს ინტერნაციონალიზაცია ცალკეული სასწავლო კურსების სილაბუსებში, საერთაშორისო სამეცნიერო ლიტერატურის, ქეისების და საუკეთესო პრაქტიკის უფრო ფართოდ ინტეგრირების გზით. კომპონენტი 1.5.
· სასურველია, გაძლიერდეს პროგრამის კურიკულუმი სატყეო საქმის უფრო სიღრმისეული სასწავლო კურსების დამატებით, განსაკუთრებით იმ მიმართულებებით, რომლებიც მოიცავს თანამედროვე ტყის მართვის გამოწვევებს, ეკოსისტემების მონიტორინგსა და ბიომრავალფეროვნების შენარჩუნებას. კომპონენტი 1.5.
· სასურველია გადაიხედოს ერთი სემესტრის ფარგლებში 10 ECTS კრედიტის განაწილება, რომელიც არაპროპორციულად მაღალი ჩანს, სემესტრებსა და კურსებს შორის სასწავლო დატვირთვის დაბალანსებული განაწილების მიზნით. კომპონენტი 1.5.
· სასურველია, გადაიხედოს და განახლდეს ის სასწავლო კურსები, რომლებიც ძირითადად ფუნდამენტურ ცოდნაზეა ორიენტირებული (მაგალითად, ტყის ბოტანიკა და ეკოფიზიოლოგია), რათა მათი შინაარსი შეესაბამებოდეს სამაგისტრო საფეხურის მოთხოვნებს; ალტერნატიულად, სასურველია,  კურიკულუმში მათი შესაბამისი ფორმით გადანაწილება, აკადემიური მოთხოვნების შესაბამისად. კომპონენტი 1.5.
· სასურველია, გადაიხედოს არჩევითი სასწავლო კურსების არსებული ჩამონათვალი და შემცირდეს ან გადაეწყოს ისინი, რათა უკეთ შეესაბამებოდეს არჩევითი კურსების იმ რაოდენობას, რომელთა გავლაც სტუდენტებს რეალურად შეუძლიათ პროგრამის ფარგლებში. კომპონენტი 1.5.
· სასურველია, გადაიხედოს და განახლდეს რამდენიმე სასწავლო კურსის წინაპირობა, რათა უზრუნველყოფილი იყოს მათი ლოგიკური თანმიმდევრობა და პროგრამის სწავლის შედეგებთან შესაბამისობა. კომპონენტი 1.5.
· სასურველია, პროგრამაზე მიღების საგამოცდო თემებისა და სასწავლო კურსების შინაარსის გადახედვა, რათა შემცირდეს  მისაღები გამოცდების საგნებსა და პროგრამულ კურსებს შორის გადაფარვა, რაც უზრუნველყოფს, რომ სამაგისტრო საგნები ფოკუსირებული იყოს ცოდნის გაღრმავებაზე და არა ადრე შეფასებული მასალის გამეორებაზე. კომპონენტი 2.1
· სასურველია, პროგრამაზე მიღების წინაპირობებისა და მოთხოვნების პერიოდული გადახედვა, აკადემიურ პერსონალთან და დამსაქმებლებთან კონსულტაციის გზით, რაც უზრუნველყოფს  შესაბამისობას აკადემიურ პროფილთან და შრომის ბაზრის მოლოდინებთან. კომპონენტი 2.1

· სასურველია, კიდევ უფრო გაძლიერდეს თანამედროვე კვლევითი ინსტრუმენტებისა და ციფრული კომპეტენციების (მაგალითად, GIS-ისა და მონაცემთა ანალიზის) ინტეგრირება სწავლებისა და შეფასების სისტემაში. კომპონენტი 2.2.
· სასურველია, დაინერგოს პროგრამის სწავლის შედეგებთან დაკავშირებული უნარების განვითარების შეფასების სისტემური და მტკიცებულებებზე დაფუძნებული მიდგომები. კომპონენტი 2.2.
· სასურველია, გაფართოვდეს კვლევაზე დაფუძნებული და პრობლემაზე ორიენტირებული სწავლების მიდგომები, განსაკუთრებით რეალურ სატყეო გამოწვევებზე დაფუძნებული ქეისების, ასევე, საველე სამუშაოებსა და კვლევასთან დაკავშირებული პროექტული დავალებების ინტეგრირების გზით.  კომპონენტი 2.3
· სასურველია, კიდევ უფრო გაძლიერდეს პრაქტიკული და საველე სწავლების მეთოდების ინტეგრაცია, რაც ხელს შეუწყობს პროფესიული უნარების განვითარებას. კომპონენტი 2.3
· სასურველია, დაწესებულებამ თანმიმდევრულად დანერგოს აკადემიური პერსონალის სამეცნიერო პუბლიკაციების რაოდენობის მკაფიო და გამჭვირვალე მოთხოვნები, რასაც თან ახლავს კვლევითი საქმიანობის რეგულარული მონიტორინგი და შეფასება.  კომპონენტი 4.1.
· სასურველია, უნივერსიტეტმა განიხილოს ახალგაზრდა პროფესიონალების უფრო აქტიური ჩართვა პედაგოგიურ საქმიანობაში, რათა გაიზარდოს აკადემიური პერსპექტივების მრავალფეროვნება და განმტკიცდეს კავშირი სატყეო სექტორში მიმდინარე თანამედროვე მოვლენებთან. კომპონენტი 4.1.
· სასურველია, გაძლიერდეს აკადემიური პერსონალის ინტერნაციონალიზაცია საერთაშორისო კვლევით პროექტებში მონაწილეობის, აკადემიური მობილობის პროგრამებსა და უცხოურ უნივერსიტეტებთან და კვლევით ინსტიტუტებთან თანამშრომლობის წახალისების გზით. კომპონენტი 4.3.
· სასურველია, დაინერგოს კვლევითი საქმიანობის განვითარების მხარდამჭერი, უფრო მკაფიო ინსტიტუციური მექანიზმები, მათ შორის შიდა საგრანტო სქემები და ეროვნული და საერთაშორისო კონკურენტულ საგრანტო პროგრამებში მონაწილეობის სისტემური მხარდაჭერა. კომპონენტი 4.3.
· სასურველია, დაინერგოს აკადემიური პერსონალის შესაძლებლობების განვითარების სტრუქტურირებული პროგრამები, მათ შორის რეგულარული ტრენინგები - თანამედროვე სწავლა-სწავლების მეთოდებზე, პედაგოგიურ ინოვაციებსა და უმაღლესი განათლების თანამედროვე პრაქტიკებზე. კომპონენტი 4.3.
· სასურველია, გაძლიერდეს ინსტიტუციური წახალისებისა და მხარდაჭერის მექანიზმები, რომლებიც მიმართული იქნება მაღალრეიტინგულ საერთაშორისო რეცენზირებად ჟურნალებში პუბლიკაციების რაოდენობის ზრდაზე. კომპონენტი 4.3.
· სასურველია, გაფართოვდეს ელექტრონული ბიბლიოთეკის რესურსები და გაიზარდოს ხელმისაწვდომობა სატყეო და გარემოსდაცვით მეცნიერებებთან დაკავშირებულ საერთაშორისო სამეცნიერო მონაცემთა ბაზებზე კომპონენტი 4.4.
· სასურველია, გაძლიერდეს თანამედროვე ტექნიკური ინფრასტრუქტურა, მათ შორის:  GIS-ისა და დისტანციური ზონდირების ლაბორატორიები, ასევე სატყეო და გარემოსდაცვითი მონიტორინგისთვის განკუთვნილი სპეციალიზებული აღჭურვილობა. კომპონენტი 4.4.
· სასურველია, დაფინანსების წყაროების დივერსიფიკაცია, კერძოდ, გაიზარდოს მონაწილეობა საერთაშორისო კვლევით და საგანმანათლებლო საგრანტო პროგრამებში (მაგ., Erasmus+, Horizon Europe); გაძლიერდეს თანამშრომლობა გარე დაინტერესებულ მხარეებთან და ინდუსტრიულ პარტნიორებთან. კომპონენტი 4.5.
· სასურველია, რომ პროგრამის გარე შეფასება განხორციელდეს საერთაშორისო ექსპერტების მიერ.
· სასურველია, რომ ანალოგიურ პროგრამებთან შედარებისას, გათვალისწინებული იყოს მსოფლიოს წამყვანი უნივერსიტეტების საერთაშორისო გამოცდილება ამ სფეროში.

· საუკეთესო პრაქტიკის მოკლე მიმოხილვა (არსებობის შემთხვევაში)[footnoteRef:4] [4: 4პრაქტიკა, რომელიც არის გამორჩეულად ეფექტური და რომელიც შეიძლება გახდეს სამიზნე ნიშნული, ან მაგალითი სხვა საგანმანათლებლო პროგრამისათვის/პროგრამებისთვის] 


· ინფორმაცია უსდ-ს არგუმენტირებული პოზიციის გაზიარების, ან არგაზიარების თაობაზე
· უმაღლესი საგანმანათლებლო დაწესებულება ეთანხმება ექსპერტთა ჯგუფის მიერ მომზადებულ აკრედიტაციის ანგარიშის პროექტში წარმოდგენილ დასკვნებს, რეკომენდაციებსა და რჩევებს საქართველოს საპატრიარქოს წმინდა ტბელ აბუსერიძის სახელობის სასწავლო უნივერსიტეტის სატყეო საქმის სამაგისტრო პროგრამის შესახებ.
უსდ-ს დასკვნის პროექტში ფაქტობრივი უზუსტობები არ დაუფიქსირებია და დაადასტურა, რომ იზიარებს ექსპერტთა ჯგუფის შეფასებებსა და რეკომენდაციებს.


·  საგანმანათლებლო პროგრამის რაოდენობრივი მონაცემების ანალიზი აკრედიტაციის სტანდარტების მოთხოვნების შესაბამისად, მაგალითად:

· პერსონალი და ნაშრომების ხელმძღვანელები - პროგრამაში ჩართული პერსონალის რაოდენობა (მათ შორის აკადემიური, სამეცნიერო, მოწვეული და საერთაშორისო პერსონალი); დარგობრივი მიმართულებით დოქტორის ხარისხის მქონე პერსონალის მონაცემები; აკადემიური/სამეცნიერო პერსონალისა და მოწვეული პერსონალის
თანაფარდობა; აფილირებული და აკადემიური პერსონალის თანაფარდობა; მაგისტრანტების და ხელმძღვანელების თანაფარდობა;  ხელმძღვანელების სამუშაო დატვირთვის სქემა;

	პროგრამაში ჩართული პერსონალის რაოდენობა (მათ შორის აკადემიური, სამეცნიერო და მოწვეული პერსონალი)
	პროგრამაში ჩართული პერსონალის რაოდენობა
	მათ შორის დარგობრივი მიმართულებით პერსონალი
	მათ შორის დარგობრივი მიმართულებით დოქტორის ხარისხის მქონე პერსონალი [footnoteRef:5] [5: ძირითადი სწავლის სფეროს კომპონენტების განმახორციელებელი შესაბამისი დოქტორის ხარისხის მქონე
პერსონალი
] 

	მათ შორის, აფილირებული აკადემიური პერსონალი

	სულ აკადემიური პერსონალი
	10
	10
	8
	5

	- პროფესორი
	3
	3
	3
	3

	 - ასოცირებული პროფესორი
	2
	2
	2
	2

	- ასისტენტ–პროფესორი
	-
	-
	-
	-

	- ასისტენტი
	-
	-
	-
	-

	მოწვეული პერსონალი
	5
	5
	3
	_

	სამეცნიერო პერსონალი
	-
	-
	-
	_

	საერთაშორისო  პერსონალის ჩათვლით
	-
	-
	-
	-




	სამაგისტრო ნაშრომების ხელმძღვანელთა რაოდენობა
	ნაშრომის ხელმძღვანელები
	მათ შორის დარგობრივი მიმართულებით დოქტორის ხარისხის მქონე ხელმძღვანელები
	მათ შორის, აფილირებული აკადემიური პერსონალი

	სამაგისტრო ნაშრომების ხელმძღვანელთა რაოდენობა
	8
	8
	5

	- პროფესორი
	3
	3
	3

	- ასოცირებული პროფესორი
	2
	2
	2

	- ასისტენტ–პროფესორი
	-
	-
	-

	მოწვეული პერსონალი
	3
	2
	_

	სამეცნიერო პერსონალი
	-
	-
	_



· სამეცნიერო/კვლევითი მაჩვენებლები - პროგრამაში ჩართულ პირთა სამეცნიერო/კვლევითი მაჩვენებელი (ბოლო 5 წლის განმავლობაში); საერთაშორისო ინდექსის მქონე რეცენზირებულ ჟურნალებში გამოქვეყნებული ნაშრომების რაოდენობრივი მონაცემები; ადგილობრივ და საერთაშორისო კონფერეცნიებში პერსონალის მონაწილეობის მაჩვენებლები; სხვა სამეცნიერო/კვლევითი მაჩვენებლები;

არ ეხება
· აკადემიური პერსონალის გადინების მაჩვენებელი (ბოლო 5 წლის განმავლობაში) (მაგ. პენსიაზე გასული, დაწესებულებიდან წასული, ახალი პერსონალის რაოდენობა და ა.შ.);

არ ეხება
· ჩარიცხულ პირთა შესახებ მონაცემები (ბოლო 5 წლის განმავლობაში, მოქმედი პროგრამების შემთხვევაში); პროგრამაზე გამოცხადებული
სტუდენტთა ადგილების რაოდენობა; სტუდენტთა პროგრესია სასწავლო წლების მიხედვით;

არ ეხება
· თვითშეფასების დანართში მოცემული სხვა რაოდენობრივი მონაცემების ანალიზი.


· ხელახალი აკრედიტაციისას, აკრედიტაციის პერიოდში მნიშვნელოვანი მიღწევებისა და/ან პროგრესის (ასეთის არსებობის შემთხვევაში) მოკლე მიმოხილვა, ასევე, წინა აკრედიტაციის პროცესში მიღებული რეკომენდაციების შესრულების ანალიზი.

[bookmark: _Toc230880562]1. საგანმანათლებლო პროგრამის მიზნები, სწავლის შედეგები და მათი შესაბამისობა პროგრამასთან
პროგრამას აქვს ნათლად ჩამოყალიბებული მიზნები და სწავლის შედეგები, რომლებიც ლოგიკურადაა ერთმანეთთან დაკავშირებული. პროგრამის მიზნები შეესაბამება უსდ- ს მისიას, მიზნებსა და სტრატეგიულ გეგმას. პროგრამის გაუმჯობესებისთვის მუდმივად ფასდება პროგრამის სწავლის შედეგები. პროგრამის შინაარსი და თანმიმდევრული სტრუქტურა უზრუნველყოფს დასახული მიზნებისა და მოსალოდნელი სწავლის შედეგების მიღწევას.
1.1 პროგრამის მიზნები
პროგრამის მიზნები ითვალისწინებს სწავლის სფეროს, საფეხურისა და საგანმანათლებლო პროგრამის თავისებურებებს და ასახავს, თუ რა ცოდნის, უნარებისა და კომპეტენციების მქონე კურსდამთავრებულს ამზადებს პროგრამა. პროგრამის მიზნები ასევე, ასახავენ რა წვლილი შეაქვს მას სფეროსა და საზოგადოების განვითარებაში  
[bookmark: _Hlk109151173]
საგანმანათლებლო პროგრამის სტანდარტის კომპონენტის მოთხოვნებთან შესაბამისობის შეფასება და ანალიზი

საქართველოს საპატრიარქოს წმიდა ტბელ აბუსერისძის სასწავლო უნივერსიტეტში ახლად შემუშავებული სატყეო საქმის სამაგისტრო პროგრამა გამოირჩევა მკაფიო და ლოგიკურად გამართული კონცეფციით და ხელს უწყობს სატყეო სექტორის განვითარებას აჭარის რეგიონში და საქართველოს მასშტაბით. პროგრამის მიზნები მკაფიოდ არის ფორმულირებული და ასახავს სატყეო სფეროს სპეციფიკას, შეესაბამება განათლების მეორე საფეხურის დონეს და განსაზღვრავს კურსდამთავრებულებისგან მოსალოდნელ კომპეტენციებს. პროგრამის მიზნები აღწერს ცოდნას, უნარებსა და კომპეტენციებს, რომელთა შეძენაც სტუდენტებს მოეთხოვებათ და  შეესაბამება უმაღლესი საგანმანათლებლო დაწესებულებისა და განმახორციელებელი აკადემიური ერთეულის მისიას, სტრატეგიულ პრიორიტეტებსა და განვითარების მიზნებს. მიზნები რეალისტური და მიღწევადია პროგრამის სტრუქტურის ფარგლებში და ქმნის სათანადო საფუძველს პროგრამის სწავლის შედეგების განსაზღვრისა და კურიკულუმის დაგეგმვისთვის. 
პროგრამის მიზნები ორიენტირებულია ისეთი სპეციალისტების მომზადებაზე, რომლებიც შეძლებენ მდგრადი სატყეო მართვისა და ბუნებრივი რესურსების პასუხისმგებლიანი გამოყენების თანამედროვე გამოწვევებზე ეფექტიან რეაგირებას. ამ მხრივ, პროგრამის მიზნები ასახავს პროგრამის წვლილს სატყეო სექტორის განვითარებასა და, უფრო ფართო გაგებით, საზოგადოების განვითარებაში. ისინი ასევე ითვალისწინებს შრომის ბაზრის მოთხოვნებს, განსაკუთრებით აჭარის რეგიონსა და სამხრეთ-დასავლეთ საქართველოში კვალიფიციურ სატყეო საქმის სპეციალისტებზე არსებულ საჭიროებას. პროგრამაში ინტეგრირებულია საერთაშორისო აკადემიური ხედვების ცალკეული ელემენტები. მასში ასევე გათვალისწინებულია საერთაშორისო სატყეო სექტორისათვის რელევანტური პროფესიული ტენდენციები და კომპეტენციებთან დაკავშირებული მოთხოვნები; თუმცა, აღნიშნული ასპექტები პროგრამის დოკუმენტაციაში წარმოდგენილია შედარებით შეზღუდულად და არასაკმარისად. 
პროგრამის მიზნების შემუშავება და პერიოდული გადახედვა ითვალისწინებს კონსულტაციებს შესაბამის დაინტერესებულ მხარეებთან, მათ შორის აკადემიურ პერსონალთან, სტუდენტებთან, კურსდამთავრებულებთან და სატყეო სექტორის წარმომადგენლებთან. აღნიშნული კონსულტაციები ხელს უწყობს პროგრამის აქტუალურობას და მისი მიზნების გაზიარებას პროგრამაში ჩართულ პირებს შორის. პროგრამის მიზნები საჯაროდ ხელმისაწვდომია  პროგრამის ოფიციალური დოკუმენტაციისა და ინსტიტუციური საინფორმაციო არხების მეშვეობით, რაც პოტენციურ სტუდენტებს და გარე დაინტერესებულ მხარეებს საშუალებას აძლევს, მიიღონ სრული ინფორმაცია პროგრამის მიზნებისა და მოსალოდნელი სწავლის შედეგების შესახებ.
პროგრამის მიზნები მიიღწევა მკაფიოდ განსაზღვრული სწავლის შედეგების მეშვეობით და პროგრამის კურიკულუმი 120 კრედიტიანია, რომელიც აერთიანებს სავალდებულო კურსებს, არჩევით მოდულებს, პრაქტიკულ მომზადებას და სამეცნიერო-კვლევით კომპონენტს. აღნიშნული სტრუქტურა ხელს უწყობს სტუდენტთა კომპეტენციების ეტაპობრივ განვითარებას და უზრუნველყოფს დაგეგმილი სწავლის შედეგების მიღწევას. კურიკულუმი ასევე აერთიანებს სატყეო მეურნეობისა და გარემოსდაცვითი მართვის სფეროში საერთაშორისო აკადემიურ ელემენტებს, რაც ხელს უწყობს პროგრამის საერთაშორისო რელევანტურობას.
თუმცა, უნდა აღინიშნოს, რომ თვითშეფასების ანგარიშის ანალიზისა და შეფასების პროცესში ჩატარებული ინტერვიუების შედეგად გამოვლინდა რამდენიმე მიმართულება, რომელთა შემდგომი განვითარება გააძლიერებს პროგრამას. კერძოდ, პროგრამის ინტერნაციონალიზაცია პრაქტიკულად კვლავ შეზღუდულია, ხოლო გარე შეფასებისა და საერთაშორისო აკადემიური თანამშრომლობის მიმართულებით სისტემური მექანიზმები ჯერ კიდევ სრულად არ არის ჩამოყალიბებული. გარდა ამისა, საჭიროა,  სამიზნე ნიშნულებზე სათანადო მუშაობა, რადგან პროგრამა ამჟამად არ არის შედარებული არც ქართული უმაღლესი სასწავლებლების მსგავს პროგრამებთან და არც შესაბამის საერთაშორისო აკადემიურ სტანდარტებთან. ამ მიმართულებით მუშაობა გაზრდის პროგრამის შესაბამისობას სატყეო განათლების სფეროში არსებულ საუკეთესო საერთაშორისო პრაქტიკასთან და ხელს შეუწყობს მისი აკადემიური ხარისხის, ხილვადობისა და კონკურენტუნარიანობის გაუმჯობესებას. 

მტკიცებულებები/ინდიკატორები:
· სატყეო საქმის სამაგისტრო პროგრამა
· თვითშეფასების ანგარიში.
· უმაღლესი განათლების დარგობრივი მახასიათებლები
· შრომის ბაზრის კვლევა
· პროგრამის შეფასების დოკუმენტები 
· ვებ-საიტი
· ინტერვიუების შედეგები

რეკომენდაციები.
· რეკომენდებულია, განხორციელდეს ფართომასშტაბიანი შედარებითი ანალიზი, რომლის ფარგლებშიც სატყეო საქმის სამაგისტრო პროგრამა შედარებული იქნება როგორც საქართველოს უმაღლესი საგანმანათლებლო დაწესებულებების მსგავს პროგრამებთან, ასევე, საერთაშორისო დონეზე აღიარებულ სატყეო პროგრამებთან. 
· რეკომენდებულია, მნიშვნელოვნად გაძლიერდეს ინტერნაციონალიზაციის პროცესი საერთაშორისო დონეზე აღიარებული სატყეო განათლების სტანდარტების ინტეგრირების, უცხოურ აკადემიურ დაწესებულებებსა და ექსპერტებთან თანამშრომლობის გაფართოებისა და საერთაშორისო აკადემიური გაცვლისა და თანამშრომლობის კონკრეტული შესაძლებლობების შექმნის გზით.

რჩევები პროგრამების განვითარებისთვის 
· სასურველია, მტკიცებულებებზე დაყრდნობით, განხორციელდეს პროგრამის მიზნების ფორმულირება და განახლება - პროგრამულ დოკუმენტაციასა და შეფასების პროცესებში შრომის ბაზრის ანალიზის, სატყეო სექტორის განვითარების ტენდენციებისა და საერთაშორისო პროფესიული კომპეტენციის ჩარჩოების სისტემური გათვალისწინებით.
· სასურველია, დაწესებულებამ შეიმუშაოს გარე შეფასების   პროცედურები, რომელშიც რეგულარულ მონაწილეობას მიიღებენ დამოუკიდებელი აკადემიური ექსპერტები და სატყეო სექტორის წარმომადგენლები, რათა პერიოდულად შეფასდეს პროგრამის მიზნების, სწავლის შედეგებისა და კურიკულუმის განხორციელების შესაბამისობა, ხარისხი და ეფექტურობა.

შეფასება 
 გთხოვთ, შეაფასოთ სტანდარტის აღნიშნულ კომპონენტთან პროგრამის შესაბამისობა
	[bookmark: _Hlk196881630]კომპონენტი
	შეფასება

	1.1 პროგრამის მიზნები
	მეტწილად შესაბამისობაშია


1.2 პროგრამის სწავლის შედეგები 
➢ პროგრამის სწავლის შედეგები ლოგიკურად არის დაკავშირებული პროგრამის მიზნებთან და სწავლის სფეროს თავისებურებებთან.  
➢პროგრამის სწავლის შედეგები აღწერს იმ ცოდნას, უნარებს,
ან/ და პასუხისმგებლობას და ავტონომიურობას, რომლებსაც სტუდენტი იძენს პროგრამის დასრულებისას.

საგანმანათლებლო პროგრამის სტანდარტის კომპონენტის მოთხოვნებთან შესაბამისობის შეფასება და ანალიზი

სატყეო საქმის სამაგისტრო პროგრამის სწავლის შედეგები შეესაბამება უმაღლესი განათლების კვალიფიკაციების ეროვნული ჩარჩოს VII დონის მოთხოვნებს (მეორე საფეხური — მაგისტრატურა) და შესაბამისობაშია მისანიჭებელ  კვალიფიკაციასთან. პროგრამის სწავლის შედეგები ცალსახად გამომდინარეობს პროგრამის მიზნებიდან და ასახავს სატყეო სფეროსათვის საჭირო სამეცნიერო და პროფესიულ კომპეტენციებს. სწავლის შედეგები სრულად მოიცავს ცოდნის, უნარებისა და პასუხისმგებლობა/ავტონომიურობის სფეროებს და შეესაბამება სატყეო და გარემოსდაცვითი მეცნიერებებისათვის დადგენილ დარგობრივ მახასიათებელს.  
სწავლის შედეგების ფორმულირება შეესაბამება ინსტიტუციურ რეგულაციებს, რომ შედეგები იყოს გაზომვადი, მიღწევადი და შეფასების მექანიზმებთან შესაბამისობაში. პროგრამა იყენებს „ბლუმის ტაქსონომიაზე“ დაფუძნებულ გაზომვად ზმნებს, ხოლო კურიკულუმის რუკა უზრუნველყოფს თითოეული სწავლის შედეგის კავშირს შესაბამის კურსებთან და მის შეფასებას, განვითარების სხვადასხვა დონეზე მკაფიოდ განსაზღვრული ინდიკატორებისა და დავალებების საშუალებით. ეს სტრუქტურული მიდგომა უზრუნველყოფს სტუდენტთა პროგრესის სისტემურ მონიტორინგს და ქმნის გამჭვირვალე ჩარჩოს სწავლის შედეგების მიღწევის შეფასებისთვის, 120-ECTS-კრედიტიანი სამაგისტრო პროგრამის მთელ პერიოდში. 
სწავლის შედეგების შემუშავება განხორციელდა სატყეო სექტორის ძირითად დაინტერესებულ მხარეებთან კონსულტაციის საფუძველზე. სწავლის შედეგების შემუშავების პროცესში გათვალისწინებული იქნა შრომის ბაზრის ანალიზი, რომ სწავლის შედეგები ასახავდეს თანამედროვე პროფესიულ მოთხოვნებს. შესაბამისად, პროგრამა განსაკუთრებულ ყურადღებას ამახვილებს პროფესიულ პრაქტიკასა და თანამედროვე კვლევით მეთოდებთან დაკავშირებული კომპეტენციების განვითარებაზე. 
საერთო ჯამში, პროგრამის სწავლის შედეგები შეესაბამება კვალიფიკაციის დონეს, დარგობრივ მახასიათებლებს და შრომის ბაზრის მოლოდინებს. ისინი ასევე მყარ საფუძველს ქმნის კურსდამთავრებულთათვის, გააგრძელონ სწავლა სადოქტორო საფეხურზე, სატყეო სფეროში ან გარემოსდაცვითი მიმართულებების სხვა მომიჯნავე დისციპლინებში. 

მტკიცებულებები/ინდიკატორები:
· საგანმანათლებლო პროგრამის თანდართული დოკუმენტაცია
· პროგრამის მიზნებისა და სწავლის შედეგების შესაბამისობის რუკა; 
· შრომის ბაზრის ანალიზი;
· ინტერვიუს შედეგები. 


რეკომენდაციები.
· არ არის მითითებული
რჩევები პროგრამების განვითარებისთვის 
· არ არის მითითებული

1.3 პროგრამის სწავლის შედეგების შეფასების მექანიზმი 
· განსაზღვრულია პროგრამის სწავლის შედეგების შეფასების მექანიზმები; პროგრამის სწავლის შედეგების შეფასების ციკლი შედგება სწავლის შედეგების გასაზომად საჭირო მონაცემების განსაზღვრისგან, შეგროვებისა და ანალიზისგან;
· პროგრამის სწავლის შედეგების შეფასება გამოიყენება პროგრამის გასაუმჯობესებლად. 

საგანმანათლებლო პროგრამის სტანდარტის კომპონენტის მოთხოვნებთან შესაბამისობის შეფასება და ანალიზი

წარმოდგენილი დოკუმენტაციისა და ინტერვიუების შედეგად გამოვლინდა, რომ პროგრამას აქვს სწავლის შედეგების შეფასების ნათლად განსაზღვრული მექანიზმი. შეფასება ხორციელდება თანმიმდევრულად და გამჭვირვალედ.
სწავლის შედეგების შეფასების სისტემა ეფუძნება სფეროს სპეციფიკას და მოიცავს ადეკვატურ შეფასების ფორმებსა და მეთოდებს, რომლებიც ნათლად აჩვენებს,  თუ როგორ აღწევენ სტუდენტები პროგრამის მიერ დასახულ შედეგებს. პროგრამის ხელმძღვანელის თქმით, გამოიყენება როგორც პირდაპირი, ასევე, არაპირდაპირი შეფასების მეთოდები.
ხარისხის უზრუნველყოფის სამსახურის წარმომადგენელმა აღნიშნა: "პროგრამას თითოეული სწავლის შედეგისთვის განსაზღვრული აქვს სამიზნე მაჩვენებლები; შეფასების შედეგების მონიტორინგი და მათი ამ მაჩვენებლებთან შედარება პერიოდულად ხორციელდება."
პროგრამის აკადემიურ და მოწვეულ პერსონალთან ინტერვიუებმა აჩვენა, რომ ისინი იცნობენ შეფასების მექანიზმებს. მათ ასევე აღნიშნეს, რომ „მიმდინარეობს სწავლის შედეგების შეფასების პერიოდული მონიტორინგი, რაც გულისხმობს ინფორმაციის შეგროვებას, დამუშავებას, ანალიზს და მის შედარებას სამიზნე ნიშნულებთან“. ეს პროცესი ხორციელდება ხარისხის უზრუნველყოფის სამსახურთან კოორდინაციით და გამოიყენება პროგრამის გასაუმჯობესებლად.

დასკვნის სახით, პროგრამაში მითითებული სწავლის შედეგების შეფასების მექანიზმები რელევანტური და ეფექტურია.

მტკიცებულებები/ინდიკატორები:
· პროგრამის სწავლის  შედეგების შეფასების მექანიზმი
· სწავლის შედეგების შეფასების პროცედურა და სამიზნე ნიშნულები

რეკომენდაციები.
· არ არის მითითებული

რჩევები პროგრამების განვითარებისთვის 
· არ არის მითითებული 

1.4.  საგანმანათლებლო პროგრამების სტრუქტურა და შინაარსი
· პროგრამა შედგენილია უსდ-ში მოქმედი საგანმანათლებლო პროგრამების დაგეგმვის, შემუშავებისა და განხორციელების მეთოდოლოგიის შესაბამისად.
· პროგრამის სტრუქტურა თანმიმდევრული და ლოგიკურია. პროგრამის სტრუქტურა და შინაარსი უზრუნველყოფს პროგრამით გათვალისწინებული სწავლის შედეგების მიღწევას. მისანიჭებელი კვალიფიკაცია შესაბამისობაშია პროგრამის  შინაარსთან და სწავლის შედეგებთან. 

საგანმანათლებლო პროგრამის სტანდარტის კომპონენტის მოთხოვნებთან შესაბამისობის შეფასება და ანალიზი

[bookmark: _Hlk108545204]სატყეო საქმის სამაგისტრო საგანმანათლებლო პროგრამა სრულად შეესაბამება სტანდარტის ამ კომპონენტის მოთხოვნებს.
თვითშეფასების ანგარიშის, პროგრამის დოკუმენტაციისა და აკრედიტაციის ვიზიტის დროს მიღებული ინფორმაციის ანალიზის საფუძველზე დადგინდა, რომ  პროგრამა შემუშავებულია პროგრამების განვითარების ინსტიტუციური მეთოდოლოგიის შესაბამისად და მიჰყვება ECTS სისტემას, რაც უზრუნველყოფს გამჭვირვალობასა და ევროპის უმაღლესი განათლების სივრცესთან შესაბამისობას. პროგრამის სტრუქტურა ლოგიკური, თანმიმდევრული და თანმიმდევრულია და მოიცავს მკაფიოდ განსაზღვრულ კომპონენტებს: ძირითად კურსებს, არჩევით კურსებს, პრაქტიკულ ტრენინგს და კვლევით კომპონენტს (სამაგისტრო ნაშრომი). 
კურიკულუმი მოიცავს 120 ECTS კრედიტს, მათ შორის მნიშვნელოვანი წილი ეთმობა თეორიულ სწავლებას, პრაქტიკული უნარების განვითარებას (პრაქტიკის კომპონენტი) და კვლევას (სამაგისტრო ნაშრომი), რაც უზრუნველყოფს ბალანსირებულ და ყოვლისმომცველ აკადემიურ ჩარჩოს. სტრუქტურა ასახავს სატყეო საქმის დარგობრივი მხასიათებლის მოთხოვნებს და ხელს უწყობს სატყეო საქმის მაგისტრის ხარისხის მისაღებად საჭირო როგორც პროფესიული, ასევე, კვლევითი კომპეტენციების განვითარებას. 
შეფასებამ დაადასტურა, რომ პროგრამის შინაარსი და სტრუქტურა უზრუნველყოფს პროგრამის სწავლის შედეგების მიღწევას, რაც დადასტურებულია კურიკულუმის რუკებისა და შესაბამისობის მექანიზმებით. მისანიჭებელი კვალიფიკაცია სრულად შეესაბამება პროგრამის შინაარსს, სწავლის შედეგებს და სწავლის სფეროს. 
სააკრედიტაციო ვიზიტის დროს დადასტურდა, რომ პროგრამა ხორციელდება აღწერილი რეგულაციების შესაბამისად; დაინტერესებულმა მხარეებმა (აკადემიური პერსონალი და სტუდენტები) აჩვენეს, რომ კარგად იცნობდნენ პროგრამის სტრუქტურას და მის კომპონენტებს. არჩევითი კურსების ხელმისაწვდომობა სტუდენტებს საშუალებას აძლევს ინდივიდუალურად განსაზღვრონ თავიანთი სასწავლო პროცესი, რაც შეესაბამება სამაგისტრო საფეხურის მოთხოვნებს და ხელს უწყობს სატყეო სფეროს დაუფლებას.
პროგრამა სრულ შესაბამისობაშია სტანდარტის მოთხოვნებთან. მისი სტრუქტურა თანმიმდევრულია, ლოგიკურია, შეესაბამება სწავლის შედეგებს და კვალიფიკაციის მოთხოვნებს. ინტერნაციონალიზაციის პროცესის მცირედი გაუმჯობესება (როგორც ეს ასევე მითითებულია თვითშეფასების ანგარიშში) კიდევ უფრო გააძლიერებს პროგრამას, მაგრამ გავლენას არ მოახდენს სტანდარტთან შესაბამისობაზე.

მტკიცებულებები/ინდიკატორები:
· სატყეო საქმის სამაგისტრო პროგრამა
· თვითშეფასების ანგარიში.
· უმაღლესი საგანმანათლებლო პროგრამების დაგეგმვის, განვითარების, განხორციელების, შეფასებისა და გაუმჯობესების წესები
· ინტერვიუების შედეგები 

რეკომენდაციები.
· არ არის მითითებული

რჩევები პროგრამების განვითარებისთვის 
· სასურველია, გაუმჯობესდეს კურიკულუმის პერიოდული გადახედვის მექანიზმები, კერძოდ:  
· სისტემურად ინტეგრირდეს დამსაქმებლების, კურსდამთავრებულებისა და გარე დაინტერესებული მხარეების უკუკავშირი; 
· დოკუმენტირდეს თუ როგორ გამოიყენება მიღებული უკუკავშირი პროგრამის განახლების პროცესში. 

1.5. სასწავლო კურსი/საგანი
➢სასწავლო კურსის/საგნის შინაარსი და კრედიტების რაოდენობა უზრუნველყოფს ამ კურსით/საგნით განსაზღვრული სწავლის შედეგების მიღწევას.
➢ძირითადი სასწავლო დარგის სასწავლო კურსის/საგნის შინაარსი და სწავლის შედეგები უზრუნველყოფს პროგრამის სწავლის შედეგების მიღწევას.
➢ სილაბუსში მითითებული სასწავლო მასალა უზრუნველყოფს პროგრამის სწავლის შედეგების მიღწევას.

საგანმანათლებლო პროგრამის სტანდარტის კომპონენტის მოთხოვნებთან შესაბამისობის შეფასება და ანალიზი
სატყეო საქმის სამაგისტრო საგანმანათლებლო პროგრამა სრულად შეესაბამება სტანდარტის ამ კომპონენტის მოთხოვნებს.
თვითშეფასების ანგარიშის, სილაბუსებისა და ადგილზე ვიზიტის შედეგებზე დაფუძნებული შეფასება ადასტურებს, რომ თითოეული სასწავლო კურსის შინაარსი და კრედიტების განაწილება შესაბამისია და უზრუნველყოფს კურსის დონეზე განსაზღვრული სწავლის შედეგების მიღწევას, რაც თავის მხრივ ხელს უწყობს პროგრამის სწავლის შედეგების მიღწევას. 
პროგრამა მოიცავს სავალდებულო და არჩევითი კურსების სრულ კომპლექსს, რომელიც ფარავს სატყეო საქმის ძირითად მიმართულებებს (მაგ., ტყის მართვა, ტყის ინვენტარიზაცია, ტყის დაცვის საკითხები, ბიომრავალფეროვნების კონსერვაცია), აგრეთვე კომპონენტებს, რომლებიც მიმართულია აკადემიური წერითი უნარების, კვლევითი კომპეტენციებისა და თანამედროვე ტექნოლოგიების გამოყენების განვითარებაზე. ეს უზრუნველყოფს, რომ კურსდამთავრებულებმა შეიძინონ როგორც თეორიული ცოდნა, ისე დარგისთვის შესაბამისი პრაქტიკული კომპეტენციები. 
პროგრამის მთავარი ძლიერი მხარეა სწავლის შედეგების რუკების გამოყენება, რომელიც ნათლად აჩვენებს შესაბმისობას კურსის დონის შედეგებსა და პროგრამის დონის შედეგებს შორის.  თითოეული სილაბუსი განსაზღვრავს სწავლის შედეგებს, სწავლების მეთოდებს, შეფასების ფორმებსა და სამუშაო დატვირთვის განაწილებას, რაც უზრუნველყოფს სწავლა-სწავლების პროცესის გამჭვირვალობასა და თანმიმდევრულობას. 
პროგრამა იყენებს სტუდენტზე ორიენტირებულ მიდგომას, რომლის მიხედვითაც სტუდენტები თითოეული კურსის დასაწყისში იღებენ ინფორმაციას კურსის მოთხოვნების, სწავლის შედეგებისა და შეფასების კრიტერიუმების შესახებ. უწყვეტი შეფასების, უკუკავშირის მექანიზმებისა და სტუდენტების შეფასების კითხვარების გამოყენება ხელს უწყობს სწავლების ხარისხის მუდმივ გაუმჯობესებას. ხარისხის უზრუნველყოფის სამსახურის ჩართულობა კურსის შეფასებაში კიდევ უფრო უწყობს ხელს სასწავლო პროცესის სისტემატურ მონიტორინგსა და გაუმჯობესებას. 
სასწავლო რესურსები, მათ შორის ძირითადი ლიტერატურა და დამხმარე მასალები, სტუდენტებისთვის ხელმისაწვდომია როგორც ფიზიკური, ასევე, ციფრული ფორმატით. აკრედიტაციის ვიზიტის დროს დადასტურდა, რომ სტუდენტებს აქვთ წვდომა ამ მასალებზე და შეუძლიათ მათი ეფექტურად გამოყენება სწავლის შედეგების მისაღწევად.
თუმცა, შეფასების შედეგად გამოვლინდა გასაუმჯობესებელი მიმართულებები. მიუხედავად იმისა, რომ კურსების შინაარსი და სტრუქტურა კარგად არის შემუშავებული, ინდივიდუალური კურსების სილაბუსებში საერთაშორისო აკადემიური რესურსებისა და პრაქტიკის ინტეგრაცია აშკარად შეზღუდულია, რაც შეესაბამება თვითშეფასების ანგარიშში  აღნიშნულ საჭიროებას — გაძლიერდეს ინტერნაციონალიზაცია.
არჩევითი კურსების რაოდენობა, როგორც ჩანს, გადაჭარბებულია, იმის გათვალისწინებით, რომ პროგრამის ფარგლებში სტუდენტებს შეუძლიათ მხოლოდ ორი არჩევითი კურსის გავლა. ამ კურსებიდან ზოგიერთი შედარებით საბაზისოა (მაგ., „ტყის ბოტანიკა“ და „ეკოფიზიოლოგია“) და უფრო მეტად შეეფერება საბაკალავრო საფეხურის კურიკულუმს, ვიდრე სამაგისტრო პროგრამას. გარდა ამისა, რიგ კურსებში შეინიშნება თემებისა და ლიტერატურის მნიშვნელოვანი გადაფარვა, ხოლო ერთმანეთთან მჭიდროდ დაკავშირებული რამდენიმე საგანი ცალკე კურსებადაა წარმოდგენილი როგორც სავალდებულო, ისე არჩევით კომპონენტებში (მაგ., „მცენარეთა ინტეგრირებული დაცვა“, „ტყის დაცვა“, „თანამედროვე მცენარეთა პათოლოგია“, „ტყის მცენარეთა მავნებლები“). ეს კურსები საჭიროებს გადახედვას, გაერთიანებას და ოპტიმიზაციას, რათა თავიდან იქნას აცილებული დუბლირება და გაუმჯობესდეს კურიკულუმის თანმიმდევრულობა. სასურველია, გადაიხედოს და გადამუშავდეს რიგი კურსების წინაპირობები, რათა უზრუნველყოფილი იყოს მათი ლოგიკური თანმიმდევრობა და პროგრამის სწავლის შედეგებთან შესაბამისობა. წინაპირობების უფრო მკაფიო განსაზღვრა ხელს შეუწყობს კურიკულუმის ფარგლებში ცოდნისა და უნარების უფრო თანმიმდევრულ განვითარებას; კურსებს შორის შესაძლო გადაფარვის თავიდან აცილებას და სტუდენტებს ექნებათ შესაძლებლობა ლოგიკურად გადავიდნენ საბაზისო კურსებიდან უფრო კომპლექსური კურსების სწავლაზე. 
ამავდროულად, სავალდებულო კურსებს შორის უნდა განიხილებოდეს ისეთი მნიშვნელოვანი კურსები, როგორიცაა აკადემიური წერა, გეოგრაფიული საინფორმაციო სისტემების გამოყენება და სატყეო მეურნეობასთან დაკავშირებული კურსები, რადგან ისინი აუცილებელია მაგისტრატურის დონეზე მოსალოდნელი კვლევითი, ანალიტიკური და პროფესიული კომპეტენციების განვითარებისთვის.
გარდა ამისა, მიუხედავად იმისა, რომ კურსი „ტყის ინვენტარიზაციის აღრიცხვა - შეფასება თანამედროვე დაბეგვრის მეთოდების გამოყენებით“ წარმოადგენს სატყეო განათლების მნიშვნელოვან კომპონენტს, ერთი სემესტრის განმავლობაში ერთ კურსზე 10 ECTS კრედიტის გამოყოფა არაპროპორციულად მაღალია და უნდა გადაიხედოს, რათა უზრუნველყოფილი იყოს სასწავლო გეგმის ფარგლებში სასწავლო დატვირთვის უფრო დაბალანსებული განაწილება.
პროგრამა შეესაბამება ამ სტანდარტის მოთხოვნებს. აკადემიური კურსები კარგად არის სტრუქტურირებული, შესაბამისობაშია სწავლის შედეგებთან და უზრუნველყოფილია სწავლების, შეფასებისა და ხარისხის უზრუნველყოფის შესაბამისი მექანიზმებით. კურსის შინაარსის ინტერნაციონალიზაცია კიდევ უფრო გააუმჯობესებს პროგრამის ხარისხს, მაგრამ გავლენას არ მოახდენს სტანდარტთან საერთო შესაბამისობაზე.

მტკიცებულებები/ინდიკატორები:
· სატყეო საქმის სამაგისტრო პროგრამის სასწავლო კურსები - სილაბუსები;  
· თვითშეფასების ანგარიში;
· კურიკულუმის რუკა;  
· სწავლის შედეგების რუკა;  
· ინტერვიუების შედეგები.

რეკომენდაციები.
· რეკომენდებულია, სასწავლო კურსების ჩამონათვალში დაემატოს „აკადემიური წერა“, რადგან სამაგისტრო პროგრამაა და სტუდენტებს სჭირდებათ შესაბამისი უნარები და მეთოდოლოგიური ცოდნა მაღალხარისხიანი სამაგისტრო ნაშრომის მოსამზადებლად და დასაწერად.
· რეკომენდებულია,  გადაიხედოს და  საჭიროების შემთხვევაში გაერთიანდეს კურსები, რომელთა შინაარსი და ლიტერატურა მნიშვნელოვნად ფარავს ერთმანეთს (მაგ., მცენარეთა ინტეგრირებული დაცვა, ტყის დაცვა, თანამედროვე მცენარეთა პათოლოგია, ტყის მცენარეთა მავნებლები), დუბლირების თავიდან აცილებისა და სამაგისტრო დონეზე ცოდნის თანმიმდევრული განვითარების  მიზნით. 

რჩევები პროგრამების განვითარებისთვის 
· სასურველია, გაძლიერდეს თანამედროვე ციფრული და კვლევითი ინსტრუმენტების ინტეგრაცია სასწავლო კურსებში; გაფართოვდეს გეოგრაფიული საინფორმაციო სისტემების, დისტანციური ზონდირებისა და მონაცემთა ანალიზის პროგრამების პრაქტიკული გამოყენება; სასწავლო კურსებში ინტეგრირდეს რეალურ მონაცემებზე დაფუძნებული და გამოყენებითი პრობლემების გადაჭრაზე ორიენტირებული დავალებები.
· სასურველია, გაძლიერდეს ინტერნაციონალიზაცია ცალკეული სასწავლო კურსების სილაბუსებში,საერთაშორისო სამეცნიერო ლიტერატურის, ქეისების და საუკეთესო პრაქტიკის უფრო ფართოდ ინტეგრირების გზით.
· სასურველია, გაძლიერდეს პროგრამის კურიკულუმი სატყეო საქმის უფრო სიღრმისეული კურსების დამატებით, განსაკუთრებით იმ კურსებით, რომლებიც ეხება თანამედროვე ტყის მართვის გამოწვევებს, ეკოსისტემების მონიტორინგსა და ბიომრავალფეროვნების შენარჩუნებას.
· სასურველია, გადაიხედოს ერთი სემესტრის ფარგლებში 10 ECTS კრედიტის განაწილება, რომელიც არაპროპორციულად მაღალი ჩანს, სემესტრებსა და კურსებს შორის სასწავლო დატვირთვის დაბალანსებული განაწილების მიზნით.
· სასურველია, გადაიხედოს და განახლდეს ის სასწავლო კურსები, რომლებიც ძირითადად ფუნდამენტურ ცოდნაზეა ორიენტირებული (მაგალითად, ტყის ბოტანიკა და ეკოფიზიოლოგია), რათა მათი შინაარსი შეესაბამებოდეს სამაგისტრო საფეხურის მოთხოვნებს; ალტერნატიულად, სასურველია,  კურიკულუმში მათი შესაბამისი ფორმით გადანაწილება, აკადემიური მოთხოვნების შესაბამისად. 
· სასურველია, გადაიხედოს არჩევითი სასწავლო კურსების არსებული ჩამონათვალი და შემცირდეს ან გადაეწყოს ისინი, რათა უკეთ შეესაბამებოდეს  არჩევითი კურსების იმ რაოდენობას, რომელთა გავლაც სტუდენტებს რეალურად   ფარგლებში.
· სასურველია, გადაიხედოს და განახლდეს რამდენიმე სასწავლო კურსის წინაპირობა, რათა უზრუნველყოფილი იყოს მათი ლოგიკური თანმიმდევრობა და პროგრამის სწავლის შედეგებთან შესაბამისობა.

შეფასება 
გთხოვთ, შეაფასოთ სტანდარტის აღნიშნულ კომპონენტთან პროგრამის შესაბამისობა

პროგრამაზე დაშვების წინაპირობები, სწავლება-სწავლის
მეთოდები და სტუდენტთა შეფასება ითვალისწინებს პროგრამის სწავლის სფეროს თავისებურებებს, საფეხურის მოთხოვნებს, სტუდენტთა საჭიროებებს და უზრუნველყოფს პროგრამით დასახული მიზნებისა და მოსალოდნელი სწავლის შედეგების მიღწევას.  

2.1. პროგრამაზე  დაშვების წინაპირობები
უსდ- ს განსაზღვრული აქვს პირთა პროგრამაზე დაშვების შესაბამისი, გამჭვირვალე, სამართლიანი, საჯარო და ხელმისაწვდომი წინაპირობები და პროცედურები, რომელიც უზრუნველყოფს შესაბამისი ცოდნისა და უნარების მქონე პირთა პროგრამაში ჩართვას პროგრამის სწავლის შედეგების მიღწევისათვის.

საგანმანათლებლო პროგრამის სტანდარტის კომპონენტის მოთხოვნებთან შესაბამისობის შეფასება და ანალიზი

თვითშეფასების ანგარიშისა და თანდართული დოკუმენტაციის ანალიზის, ასევე, ადგილზე ვიზიტისას მიღებული ინფორმაციის საფუძველზე გამოვლინდა, რომ პროგრამაზე დაშვების/მიღების  წინაპირობები განისაზღვრება სასწავლო პროცესის მარეგულირებელი ეროვნული კანონმდებლობისა და ინსტიტუციური რეგულაციების შესაბამისად. მიღების პროცედურები მოიცავს შიდა საუნივერსიტეტო გამოცდებს ან / და გასაუბრებებს, პროგრამის სპეციალიზაციის შესაბამისად, რაც უზრუნველყოფს, რომ კანდიდატებს ჰქონდეთ შესაბამისი დარგობრივი ცოდნა, რაც საჭიროა პროგრამის სწავლის შედეგების მისაღწევად. 

პროგრამაზე ნათლად არის განსაზღვრული ინგლისური ენის ცოდნის მინიმალური მოთხოვნა (B2 დონე) და უზრუნველყოფილია მიღების შესაძლებლობები მობილობისა და ალტერნატიული გზების მეშვეობით, უმაღლესი განათლების ეროვნული ჩარჩოს შესაბამისად. პროგრამაზე მიღების წინაპირობები აღწერილია პროგრამის დოკუმენტაციაში და თვითშეფასების ანგარიშის თანახმად,  საჯაროდ ხელმისაწვდომია უნივერსიტეტის ვებგვერდის საშუალებით, რაც დადასტურდა კიდეც ადგილზე ვიზიტის დროს. აღნიშნული უზრუნველყოფს ინფორმაციის გამჭვირვალობას და ხელმისაწვდომობას დაინტერესებული მხარეებისთვის.
 
გარდა ამისა, განსაზღვრულია პროგრამაზე მისაღები გამოცდების კონკრეტული თემები (მაგალითად, სატყეო მეურნეობა, ბოტანიკა, საგადასახადო დაბეგვრა) მიუთითებს, რომ მიღების პროცესი ორიენტირებულია, პროგრამის აკადემიურ პროფილთან აპლიკანტების მომზადების შეფასებასა და სწავლის შედეგებთან შესაბამისობაზე. ასევე, მიზანშეწონილია  პროგრამაზე მისაღები გამოცდების თემების გადახედვა „უმაღლესი განათლების შესახებ“ საქართველოს კანონის იმ დებულებების გათვალისწინებით, რომლებიც სხვადასხვა საბაკალავრო პროგრამის აპლიკანტებს საშუალებას აძლევს, ჩაირიცხონ სამაგისტრო საფეხურზე. შედეგად, პროგრამაზე ჩასარიცხ სტუდენტებს შეიძლება ჰქონდეთ სატყეო საქმის დარგობრივი ცოდნის სხვადასხვა დონე.
გარდა ამისა, რამდენიმე კურსის სილაბუსი მოიცავს იდენტურ ან მსგავს საგამოცდო თემებს,  რამაც შეიძლება გამოიწვიოს თემების არამიზნობრივი გამეორება. პროგრამაზე მიღების თემების მიმოხილვა/გადახედვა ხელს შეუწყობს პროგრამის სტრუქტურასთან მეტ თანხვედრას და მოიცავს ფართო... 
ადგილზე ვიზიტის დროს დადასტურდა, რომ პროგრამაზე მიღების პროცედურები პრაქტიკაში ხორციელდება; თუმცა, ამის დამადასტურებელი დოკუმენტაცია ნაკლებად არის წარმოდგენილი, რაც ზღუდავს გამჭვირვალობისა და თანმიმდევრულობის სრულად შეფასების შესაძლებლობას.
პროგრამა მეტწილად შეესაბამება სტანდარტის მოთხოვნებს. პროგრამაზე მიღების მოთხოვნები თანმიმდევრულია, შეესაბამება კანონმდებლობას და ხელმისაწვდომია დაინტერესებული მხარეებისთვის. სტანდარტის მოთხოვნებთან სრული შესაბამისობის მისაღწევად, მიზანშეწონილია, პროგრამაზე მიღების პროცედურების ფორმალირება და დოკუმენტირება, მათ შორის შეფასების კრიტერიუმების, სამართლიანი მექანიზმებისა და ენობრივი კომპეტენციის. 

მტკიცებულებები/ინდიკატორები:
· სატყეო საქმის სამაგისტრო საგანმანათლებლო პროგრამა  
· წმიდა ტბელ აბუსერისძის სასწავლო უნივერსიტეტის სასწავლო პროცესის მარეგულირებელი დებულება; 
·  ინტერვიუს შედეგები 

რეკომენდაციები.
· რეკომენდებულია, პროგრამაზე მიღების პროცედურების, შეფასების მეთოდებისა და  კრიტერიუმების უფრო დეტალური დოკუმენტირება, რაც მეტად უზრუნველყოფს  პროგრამაზე მიღების პროცესის გამჭვირვალობას და საშუალებას იძლევა უფრო ნათლად შემოწმდეს პროგრამაზე მიღების პროცესის თანმიმდევრულობა.

 რჩევები პროგრამების განვითარებისთვის 
· სასურველია, პროგრამაზე მიღების საგამოცდო თემებისა და სასწავლო კურსების შინაარსის გადახედვა, რათა შემცირდეს  მისაღები გამოცდების საგნებსა და პროგრამულ კურსებს შორის გადაფარვა, რაც უზრუნველყოფს, რომ სამაგისტრო საგნები ფოკუსირებული იყოს ცოდნის გაღრმავებაზე და არა ადრე შეფასებული მასალის გამეორებაზე.
· სასურველია, პროგრამაზე მიღების წინაპირობებისა და მოთხოვნების პერიოდული გადახედვა,  აკადემიურ პერსონალთან და დამსაქმებლებთან კონსულტაციის გზით,  რაც უზრუნველყოფს  შესაბამისობას აკადემიურ პროფილთან და შრომის ბაზრის მოლოდინებთან.

შეფასება 
გთხოვთ, შეაფასოთ სტანდარტის აღნიშნულ კომპონენტთან პროგრამის შესაბამისობა

2.2. პრაქტიკული, სამეცნიერო /კვლევითი /შემოქმედებითი /საშემსრულებლო და ტრანსფერული უნარების განვითარება
სწავლის შედეგების შესაბამისად, პროგრამა უზრუნველყოფს სტუდენტთა პრაქტიკული, სამეცნიერო/ კვლევითი/ შემოქმედებითი/ სამოქმედო და ტრანსფერული უნარების განვითარებას და/ ან მათ კვლევით პროექტებში ჩართვას.

საგანმანათლებლო პროგრამის სტანდარტის კომპონენტის მოთხოვნებთან შესაბამისობის შეფასება და ანალიზი
თვითშეფასების ანგარიშის ანალიზი, პროგრამის დოკუმენტაციის შესწავლა და ადგილზე ვიზიტის შედეგები ადასტურებს, რომ პროგრამა უზრუნველყოფს პრაქტიკული, კვლევითი და ტრანსფერული უნარების სისტემურ განვითარებას, რომელიც სრულად შეესაბამება პროგრამის სწავლის შედეგებს. სასწავლო გეგმა კარგად არის სტრუქტურირებული და მოიცავს თეორიული კურსების დაბალანსებულ კომბინაციას, პრაქტიკულ სწავლებას (10 ECTS) და მნიშვნელოვან კვლევით კომპონენტს (სამაგისტრო ნაშრომი – 30 ECTS).
პრაქტიკული კომპონენტი მკაფიოდ ინტეგრირებულია სასწავლო გეგმაში და ითვალისწინებს სტრუქტურირებულ სტაჟირებას/დასაქმებას შესაბამის პროფესიულ გარემოში, მათ შორის სატყეო სააგენტოებსა და დაცულ ტერიტორიებზე. თვითშეფასების ანგარიში და თანდართული დოკუმენტები მიუთითებს, რომ ეს სტაჟირების პროცესი რეგულირდება ოფიციალური თანამშრომლობის  ფარგლებში, სადაც განსაზღვრულია მხარე პასუხისმგებლობები, სტაჟირების მასშტაბი და ხანგრძლივობა. ადგილზე ვიზიტის დროს, დაინტერესებულმა მხარეებმა დაადასტურეს პრაქტიკის  ხელმისაწვდომობა და პარტნიორი ინსტიტუტების პროგრამის პროფილთან შესაბამისობა, რაც მიუთითებს, რომ სტუდენტები ეცნობიან რეალურ სამუშაო გარემოს და პროფესიულ ამოცანებს.
პროგრამა ასევე ხელს უწყობს კვლევითი უნარების განვითარებას. სტუდენტები თანდათანობით იძენენ კვლევით კომპეტენციებს კურსებზე დაფუძნებული დავალებების, მცირე მასშტაბის კვლევითი საქმიანობისა და მეთოდოლოგიური ტრენინგის საშუალებით, რომლის კულმინაციასაც წარმოადგენს სამაგისტრო ნაშრომი, რაც კვლევის ძირითადი  კომპონენტია. სადისერტაციო პროცესი ითვალისწინებს კვალიფიციური აკადემიური პერსონალის მიერ ნაშრომის ხელმძღვანელობას, ფორმალურ პროცედურებს და საჯარო დაცვას, რაც უზრუნველყოფს აკადემიურ სიზუსტეს და ხარისხის.
ტრანსფერული უნარები, როგორიცაა ანალიტიკური აზროვნება, პრობლემების გადაჭრა, გუნდური მუშაობა, კომუნიკაცია და დამოუკიდებელი სწავლება, ვითარდება სწავლების თანამედროვე მეთოდების გამოყენებით (შემთხვევის ანალიზი, დისკუსიები, თანამშრომლობითი მუშაობა, პრეზენტაციები). პროგრამა ასევე ხელს უწყობს სტუდენტების ჩართულობას სამეცნიერო საქმიანობაში, მათ შორის კონფერენციებსა და პუბლიკაციებში, რაც კიდევ უფრო აძლიერებს მათ კვლევით და პროფესიულ კომპეტენციებს.
სწავლის შედეგებს, სასწავლო გეგმის სტრუქტურას, სწავლების მეთოდებსა და შეფასების მექანიზმებს შორის თანხვედრა ნათლად ჩანს სასწავლო გეგმის რუკებისა და შედეგებზე დაფუძნებული დიზაინის მეშვეობით, რაც ადასტურებს კომპეტენციის განვითარების თანმიმდევრულ და სისტემურ მიდგომას.
მიუხედავად ამისა, შეფასების შედეგად გამოვლინდა გასაუმჯობესებელი მხარეები. მიუხედავად იმისა, რომ პრაქტიკული სტაჟირებების კონცეფცია კარგად არის ჩამოყალიბებული, წარმოდგენილი  დოკუმენტაცია მოიცავს ნაკლებ მტკიცებულებებს მასპინძელი ორგანიზაციების სისტემური მონიტორინგისა და უკუკავშირის მექანიზმების შესახებ. გარდა ამისა, არ არსებობს საკმარისი, ფორმალური მტკიცებულებები სტუდენტთა კვლევის შედეგებისა და მათი გრძელვადიანი გავლენის მონიტორინგის შესახებ.
პროგრამა სრულად შეესაბამება სტანდარტის მოთხოვნებს. პროგრამას აქვს თანმიმდევრული და კარგად ინტეგრირებული ჩარჩო პრაქტიკული, კვლევითი და ტრანსფერული უნარების განვითარებისთვის. მონიტორინგის მექანიზმების შემუშავება და შედეგების დოკუმენტირება მეტად გააუმჯობესებდა ხარისხის უზრუნველყოფის სისტემას, თუმცა ეს გავლენას არ ახდენს საერთო შეფასებაზე. 

მტკიცებულებები/ინდიკატორები:
· თვითშეფასების ანგარიში.
· მემორანდუმები: 1) სსიპ - აჭარის სატყეო სააგენტოსთან; 2) მემორანდუმები სსიპ დაცული ტერიტორიების სააგენტოსთან (რომელიც მოიცავს მაჭახელას და მტირალას ეროვნულ პარკებს) 
· სამაგისტრო პროგრამის წესდება;
· ინტერვიუების შედეგები 
რეკომენდაციები.
· არ არის მითითებული 

 რჩევები პროგრამების განვითარებისთვის 
· სასურველია, კიდევ უფრო გაძლიერდეს თანამედროვე კვლევითი ინსტრუმენტებისა და ციფრული კომპეტენციების (მაგალითად, GIS-ისა და მონაცემთა ანალიზის) ინტეგრირება სწავლებისა და შეფასების სისტემაში. 
· სასურველია, დაინერგოს პროგრამის სწავლის შედეგებთან დაკავშირებული უნარების განვითარების შეფასების სისტემური და მტკიცებულებებზე დაფუძნებული მიდგომები. 

შეფასება 
გთხოვთ, შეაფასოთ სტანდარტის აღნიშნულ კომპონენტთან პროგრამის შესაბამისობა

[bookmark: _Hlk108620265]2.3. სწავლება-სწავლის მეთოდები
პროგრამა ხორციელდება სტუდენტზე ორიენტირებული სწავლებისა და სწავლის მეთოდების გამოყენებით. სწავლება-სწავლის მეთოდები შეესაბამება განათლების საფეხურს, კურსის შინაარსს, სწავლის შედეგებს და უზრუნველყოფს მათ მიღწევას.

საგანმანათლებლო პროგრამის სტანდარტის კომპონენტის მოთხოვნებთან შესაბამისობის შეფასება და ანალიზი
თვითშეფასების ანგარიშის ანალიზის, პროგრამის დამხმარე დოკუმენტაციის შესწავლისა და ადგილზე ვიზიტის შედეგების შედეგად გამოვლინდა, რომ  პროგრამა ხორციელდება სტუდენტზე ორიენტირებული სწავლებისა და სწავლის მეთოდების გამოყენებით, რაც შეესაბამება სწავლების დონეს, კურსის შინაარსს და მოსალოდნელ სწავლის შედეგებს.
პროგრამა აჩვენებს სისტემურ და სტრუქტურირებულ მიდგომას სწავლებისა და სწავლის მიმართ. თითოეულ სასწავლო კურსის სილაბუსში განსაზღვრულია  მეთოდები, რომლებიც გამოიყენება სწავლის შედეგების მისაღწევად, რაც უზრუნველყოფს თანმიმდევრულობას სწავლების სტრატეგიებს, კურსის მიზნებსა და მოსალოდნელ კომპეტენციებს შორის. აკადემიური პერსონალი თავად ირჩევს სწავლების მეთოდებს, საგნის სპეციფიკის შესაბამისად და სტუდენტები წინასწარ არიან ინფორმირებულნი ამ მეთოდების შესახებ, რაც აძლიერებს გამჭვირვალობას და ხელს უწყობს ეფექტურ სწავლებას.
პროგრამა იყენებს მრავალფეროვან სწავლებისა და სწავლის მეთოდებს, მათ შორის ლექციებს, აქტიურ ლექციებს, სემინარებს, პრაქტიკულ მუშაობას, ჯგუფურ აქტივობებს, დემონსტრირებას, დისკუსიებს, დებატებს, კოლაბორაციულ სწავლებას და ელექტრონული სწავლების მიდგომებს. ეს მეთოდები ხელს უწყობს სტუდენტების აქტიურ ჩართულობას, კრიტიკულ აზროვნებას და პრაქტიკული და ანალიტიკური უნარების განვითარებას, რაც აუცილებელია სწავლების სამაგისტრო საფეხურზე. 
მნიშვნელოვანი ძლიერი მხარეა - პროგრამის მოქნილობა და სტუდენტზე ორიენტირებულობა, მათ შორის - ინდივიდუალური სასწავლო გეგმის შემუშავება, რაც მორგებულია სტუდენტების საჭიროებებსა და აკადემიურ წინაპირობებზე. გარდა ამისა, უნივერსიტეტი მხარს უჭერს აკადემიურ პერსონალს  და პერიოდულად სთავაზობს ტრენინგებს თანამედროვე სწავლების მეთოდოლოგიებში, რაც ხელს უწყობს სწავლების ხარისხის უწყვეტ გაუმჯობესებას.
ადგილზე ვიზიტის დროს დადასტურდა, რომ სწავლების მეთოდები გამოიყენება პრაქტიკაში, წარმოდგენილ დოკუმენტაციაში გაწერილი წესის შესაბამისად; სტუდენტები კი ინფორმირებულნი არიან სწავლის მიდგომების შესახებ და აქტიურად მონაწილეობენ სასწავლო პროცესში.  
თუმცა, შეფასების შედეგად გამოვლინდა გასაუმჯობესებელი მხარეები. მიუხედავად იმისა, რომ დოკუმენტაციაში აღწერილია სწავლების სხვადასხვა მეთოდი, მცირეა მტკიცებულებები მათი პრაქტიკაში გამოყენების შესახებ:  
· სწავლების მეთოდების ეფექტურობის სისტემატური მონიტორინგი;
· ინოვაციური ციფრული სწავლების ინსტრუმენტებისა და პლატფორმების სტრუქტურირებული გამოყენება;
· სტუდენტების უკუკავშირის ფორმალური ინტეგრაცია სწავლების მეთოდოლოგიების გაუმჯობესებაში.
პროგრამა სრულად შეესაბამება სტანდარტის მოთხოვნებს. სწავლებისა და სწავლის მეთოდები მრავალფეროვანია, სტუდენტზე ორიენტირებულია და შეესაბამება პროგრამის სწავლის შედეგებს. მონიტორინგისა და ციფრული ინოვაციების მიმართულების გაუმჯობესება კიდევ უფრო გააძლიერებდა პროგრამას, თუმცა ეს არ ახდენს გავლენას სტანდარტთან შესაბამისობაზე. 

მტკიცებულებები/ინდიკატორები:
· თვითშეფასების ანგარიში. 
· სამაგისტრო პროგრამა სატყეო მეურნეობაში.
· ინტერვიუს შედეგები 

რეკომენდაციები.
· არ არის მითითებული

 რჩევები პროგრამების განვითარებისთვის 
1. სასურველია, გაფართოვდეს კვლევაზე დაფუძნებული და პრობლემაზე ორიენტირებული სწავლების მიდგომები, განსაკუთრებით რეალურ სატყეო გამოწვევებზე დაფუძნებული ქეისების, ასევე, საველე სამუშაოებსა და კვლევასთან დაკავშირებული პროექტული დავალებების ინტეგრირების გზით.  
2. სასურველია, კიდევ უფრო გაძლიერდეს პრაქტიკული და საველე სწავლების მეთოდების ინტეგრაცია, რაც ხელს შეუწყობს პროფესიული უნარების განვითარებას. 
შეფასება 
გთხოვთ, შეაფასოთ სტანდარტის აღნიშნულ კომპონენტთან პროგრამის შესაბამისობა

[bookmark: _Hlk108620277]2.4. სტუდენტის შეფასება
სტუდენტების შეფასება ხორციელდება დადგენილი პროცედურების შესაბამისად. გამჭვირვალეა, სანდო და კანონმდებლობასთან შესაბამისი.

საგანმანათლებლო პროგრამის სტანდარტის კომპონენტის მოთხოვნებთან შესაბამისობის შეფასება და ანალიზი
თვითშეფასების ანგარიშის ანალიზის, დამხმარე დოკუმენტაციის შესწავლისა და ადგილზე ვიზიტის დროს ჩატარებული დისკუსიების საფუძველზე დადგინდა, რომ პროგრამის ფარგლებში სტუდენტთა შეფასება ხორციელდება დადგენილი ინსტიტუციური პროცედურებისა და ეროვნული კანონმდებლობის შესაბამისად.
პროგრამა იყენებს სტრუქტურირებულ მიდგომას სტუდენტის შეფასებისას, სადაც შეფასების მეთოდები განისაზღვრება კურსის სილაბუსში და ეცნობება სტუდენტებს სასწავლო პროცესის დასაწყისშივე. შეფასების ჩარჩო მოიცავს სხვადასხვა მეთოდს, როგორიცაა წერილობითი და ზეპირი გამოცდები, პრაქტიკული დავალებები, პრეზენტაციები და უწყვეტი შეფასების კომპონენტები. ეს მრავალფეროვნება ხელს უწყობს სტუდენტთა ცოდნისა და უნარების ყოვლისმომცველ შეფასებას, რაც შეესაბამება სწავლის შედეგებს.

ადგილზე ვიზიტის დროს, სტუდენტებმა გამოავლინეს შეფასების მოთხოვნებისა და პროცედურების ზოგადი ცოდნა. მათ აღნიშნეს, რომ სასწავლო კურსთან დაკავშირებულ მოლოდინებს ლექტორები კურსის დასაწყისშივე ხსნიან და სილაბუსშიც ასახულია. შეფასების პროცესი გამჭვირვალეა; სტუდენტებმა იციან შეფასების კომპონენტები, რაც მათ საბოლოო შეფასებას განსაზღვრავს. 
უკუკავშირის მექანიზმი ჩართულია სწავლებისა და სწავლის პროცესში. სტუდენტებმა განაცხადეს, რომ ისინი იღებენ უკუკავშირს თავიანთი მოსწრების /შესრულების შესახებ სხვადასხვა ფორმატის საშუალებით, რაც ხელს უწყობს მათ მიმდინარე სწავლებასა და განვითარებას. როგორც განმავითარებელი, ისე შემაჯამებელი შეფასების მეთოდების გამოყენება კიდევ უფრო აძლიერებს შეფასების სანდოობას და  სტუდენტთა პროგრესის მუდმივი მონიტორინგის საშუალებას იძლევა.
შეფასების სისტემა შეესაბამება პროგრამის სწავლის შედეგებს და შეფასების კრიტერიუმები გაწერილია ამ შედეგების გაზომვის მიზნით. შეფასების მრავალი კომპონენტის გამოყენება და, საჭიროების შემთხვევაში, ერთზე მეტი შემფასებელი ხელს უწყობს შეფასების ობიექტურობას და თანმიმდევრულობას.
საერთო ჯამში, სტუდენტთა შეფასების სისტემა გამჭვირვალე და სტრუქტურირებულიაა, თანმიმდევრულად ხორციელდება და შეესაბამება მოქმედ მარეგულირებელ მოთხოვნებს. შეფასების სისტემა ადეკვატურია სტუდენტის მოსწრების შეფასებისათვის და ხელს უწყობს პროგრამის საგანმანათლებლო მიზნების მიღწევას.

მტკიცებულებები/ინდიკატორები:
· პროგრამები და სილაბუსები.
· ინტერვიუები
· სწავლის პროცესის მართვის სისტემა

რეკომენდაციები.
· არ არის მითითებული 

 რჩევები პროგრამების განვითარებისთვის 
· არ არის მითითებული 
შეფასება 
გთხოვთ, შეაფასოთ სტანდარტის აღნიშნულ კომპონენტთან პროგრამის შესაბამისობა

	შეფასება

	2.4. სტუდენტების შეფასება:
	შესაბამისობაშია

[bookmark: _Toc230880564]3. სტუდენტთა მოსწრება, მათთან ინდივიდუალური მუშაობა
პროგრამა უზრუნველყოფს სტუდენტზე ორიენტირებული გარემოს შექმნას სტუდენტებისთვის შესაბამისი სერვისების მიწოდებით; ხელს უწყობს სტუდენტთა მაქსიმალურ ინფორმირებულობას, ახორციელებს მრავალფეროვან აქტივობებს და ხელს უწყობს სტუდენტთა ჩართულობას ადგილობრივ და/ან საერთაშორისო პროექტებში; სამაგისტრო პროგრამის   სტუდეტებისათვისუზრუნველყოფილია სამეცნიერო ხელმძღვანელობისა და მითითების სათანადო ხარისხი. 

3.1 სტუდენტთა საკონსულტაციო და  მხარდაჭერის სერვისები
სტუდენტები იღებენ კონსულტაციას და მხარდაჭერას სასწავლო პროცესის დაგეგმვის, აკადემიური მოსწრების გაუმჯობესებისა და კარიერული განვითარების საკითხებში უსდ- ის პროგრამაში ან/ და სტრუქტურულ ერთეულებში ჩართული ადამიანებისგან. სტუდენტს აქვს შესაძლებლობა ჰქონდეს მრავალფეროვანი სასწავლო პროცესი და მიიღოს შესაბამისი ინფორმაცია და რეკომენდაციები პროგრამაში ჩართული პირებისგან.

საგანმანათლებლო პროგრამის სტანდარტის კომპონენტის მოთხოვნებთან შესაბამისობის შეფასება და ანალიზი
თვითშეფასების ანგარიშის ანალიზის, დამხმარე დოკუმენტაციის შესწავლისა და ადგილზე ვიზიტის დროს მიღებული ინფორმაციის საფუძველზე, პროგრამა სტუდენტებს უზრუნველყოფს კონსულტაციით და მხარდაჭერის სერვისებით, რაც დაკავშირებულია მათი სასწავლო პროცესის დაგეგმვასთან, აკადემიურ განვითარებასთან და კარიერულ ორიენტაციასთან.
სტუდენტთა მხარდაჭერის სისტემა, პირველ რიგში, ხორციელდება აკადემიური პერსონალის, პროგრამის წარმომადგენლებისა და უმაღლესი საგანმანათლებლო დაწესებულების შესაბამისი სტრუქტურული ერთეულების ჩართულობით. სტუდენტებს აქვთ შესაძლებლობა, მოითხოვონ კონსულტაცია აკადემიურ საკითხებზე, მათ შორის კურსის შერჩევასთან, პროგრამის ფარგლებში წინსვლასთან და სწავლის ორგანიზებასთან დაკავშირებით. ასევე სტუდენტებს აქვთ საკომუნიკაციო საშუალებები, რომ დაუკავშირდნენ ლექტორებსა და ადმინისტრაციულ პერსონალს.
ადგილზე ვიზიტის დროს სტუდენტებმა დაადასტურეს, რომ მათ ზოგადად შეუძლიათ მიმართონ აკადემიურ პერსონალს კონსულტაციებისთვის და მიიღონ მითითებები სწავლის შესახებ. სტუდენტებსა და ლექტორებს შორის არსებობს კომუნიკაცია, რაც ხელს უწყობს პოზიტიური სასწავლო გარემოს შექმნას. სტუდენტებმა ასევე აღნიშნეს, რომ ისინი იღებენ ინფორმაციას პროგრამის სტრუქტურისა და მოთხოვნების შესახებ, რაც ხელს უწყობს მათი აკადემიური საქმიანობის დაგეგმვას. 
პროგრამის ფარგლებში შესაძლებელია მრავალფეროვანი სასწავლო გამოცდილების სეძენა, სხვადასხვა სასწავლო აქტივობებსა და აკადემიურ რესურსებზე წვდომა. შედეგად, სტუდენტებს შეუძლიათ მიიღონ შესაბამისი ინფორმაცია და რეკომენდაციები, რომლებიც ხელს უწყობს მათ აკადემიურ პროგრესს და საერთო განვითარებას.
კარიერული მხარდაჭერა ძირითადად უკავშირდება აკადემიურ ხელმძღვანელობასა და პროგრამასთან დაკავშირებულ საქმიანობას. მიუხედავად იმისა, რომ სტუდენტები ინფორმირებულნი არიან არსებული მხარდაჭერისა და კონსულტაციის შესაძლებლობების შესახებ, ფორმალიზებული კარიერული მხარდაჭერის მასშტაბი, როგორც ჩანს, უფრო შეზღუდულია და დიდწილად ინტეგრირებულია აკადემიურ ურთიერთობებში.
საერთო ჯამში, პროგრამა უზრუნველყოფს  სტუდენტებს ჰქონდეთ წვდომა კონსულტაციისა და მხარდაჭერის სერვისებზე, სტანდარტის მოთხოვნების შესაბამისად. არსებული მექანიზმები ხელს უწყობს სასწავლო პროცესის ეფექტურ ორგანიზებას და სტუდენტების განვითარებას. ამავე დროს, მიზანშეწონილია, კიდევ უფრო გაძლიერდეს მხარდაჭერის სერვისების ხილვადობა და სტრუქტურირება, განსაკუთრებით, კარიერული განვითარების სფეროში, სტუდენტური გამოცდილების გასაუმჯობესებლად.

მტკიცებულებები/ინდიკატორები:
· გასაუბრებები

რეკომენდაციები.
· არ არის მითითებული

რჩევები პროგრამების განვითარებისთვის 
· არ არის მითითებული

შეფასება 
გთხოვთ, შეაფასოთ სტანდარტის აღნიშნულ კომპონენტთან პროგრამის შესაბამისობა
	[bookmark: _Hlk196881996]კომპონენტი
	შეფასება

	3.1 სტუდენტთა საკონსულტაციო და  მხარდაჭერის სერვისები
	შესაბამისობაშია

3.2. სამაგისტრო პროგრამის სტუდენტთა ხელმძღვანელობა
· სამეცნიერო ხელმძღვანელი სათანადო მხარდაჭერას უწევს სამაგისტრო პროგრამის სტუდენტთა სამეცნიერო-კვლევითი კომპონენტის წარმატებით შესასრულებლად. 
· სამაგისტრო პროგრამაზე სტუდენტებისა და ხელმძღვანელების თანაფარდობა უზრუნველყოფს სამეცნიერო ხელმძღვანელობის სათანადოდ განხორციელებას. 

საგანმანათლებლო პროგრამის სტანდარტის კომპონენტის მოთხოვნებთან შესაბამისობის შეფასება და ანალიზი

თვითშეფასების ანგარიშის ანალიზის, დამხმარე დოკუმენტაციის შესწავლისა და ადგილზე ვიზიტის დროს მიღებული ინფორმაციის საფუძველზე, სამაგისტრო ნაშრომების ტუდენტების ხელმძღვანელობა სტრუქტურირებულია და მიზნად ისახავს პროგრამის სამეცნიერო-კვლევითი კომპონენტის წარმატებით განხორციელებას.

პროგრამის მიხედვით, თითოეულ სტუდენტს ჰყავს სამეცნიერო ხელმძღვანელი, რომელიც პასუხისმგებელია კვლევის პროცესის წარმართვაზე, მათ შორის თემის შერჩევაზე, მეთოდოლოგიასა და სამაგისტრო ნაშრომის შემუშავებაზე. არსებული ინსტიტუციური პრაქტიკა შეესაბამება პროგრამის კვლევაზე ორიენტირებულ მიზნებს.
აღსანიშნავია, რომ პროგრამა ახლადშექმნილია და სტუდენტები ჯერ არ ირიცხებიან. აქედან გამომდინარე, ხელმძღვანელობის შეფასება, პირველ რიგში, ეფუძნება დოკუმენტაციაში წარმოდგენილ დაგეგმილ მექანიზმებს და სხვა პროგრამებში, მსგავსი პროცესების განხორციელების ინსტიტუციურ გამოცდილებას.
ადგილზე ვიზიტის დროს, დაწესებულების წარმომადგენლებმა დაადასტურეს, რომ ხელმძღვანელობის მოდელი უნივერსიტეტის მასშტაბით არსებულ პრაქტიკას ეფუძნება. მომიჯნავე ან წინა პროგრამების სტუდენტებმა და კურსდამთავრებულებმა აღნიშნეს, რომ აკადემიური პერსონალი მათთვის ხელმისაწვდომია და ხელმძღვანელობას უწევთ მთელი კვლევის პროცესში. მათ ხელმძღვანელებთან კომუნიკაცია შეაფასეს, როგორც რეგულარული და სასარგებლო, რაც ხელს უწყობს კვლევის ორგანიზებასა და პროგრესიას. 
წარმოდგენილი ინფორმაცია ადასტურებს, რომ სტუდენტები ხელმძღვანელებისაგან იღებენ აკადემიურ უკუკავშირს და მხარდაჭერას მათი კვლევის სხვადასხვა ეტაპზე, რაც ხელს უწყობს ანალიტიკური და კვლევითი უნარების განვითარებას. გარდა ამისა, სტუდენტებისა და ხელმძღვანელების თანაფარდობა, როგორც დაგეგმილი იყო, შესაფერისია ეფექტური ხელმძღვანელობისა და ინდივიდუალური მხარდაჭერისთვის. 
პროგრამის განხორციელებაში 8 აკადემიური პერსონალია ჩართული და წელიწადში, 20-მდე სტუდენტის ჩარიცხვა იგეგმება. 
საერთო ჯამში, მიუხედავად იმისა, რომ პროგრამა პრაქტიკულად ჯერ არ განხორციელებულა, არსებული ხელმძღვანელობის მექანიზმები, ინსტიტუციური გამოცდილება და მომიჯნავე პროგრამების სტუდენტებისგან და კურსდამთავრებულებისგან მიღებული უკუკავშირი ადასტურებს, რომ სტანდარტის მოთხოვნები დაკმაყოფილებულია. არსებული ხელმძღვანელობის ჩარჩო უზრუნველყოფს მაგისტრანტების მხარდაჭერას, პროგრამის კვლევითი კომპონენტის წარმატებით შესრულების მიზნით. 

*პროგრამა ახალია და სტუდენტების რაოდენობა არ არის მითითებული. 
მტკიცებულებები/ინდიკატორები:
· ინტერვიუები
· სამაგისტრო ნაშრომის რეგლამენტი
რეკომენდაციები.
· არ არის მითითებული

 რჩევები პროგრამების განვითარებისთვის 
· არ არის მითითებული

[bookmark: _Toc206584165][bookmark: _Toc230880565]4. სწავლების რესურსებით უზრუნველყოფა
საგანმანათლებლო პროგრამის ადამიანური, მატერიალური, საინფორმაციო და ფინანსური რესურსები უზრუნველყოფს პროგრამის მდგრად, სტაბილურ, ეფექტიან და ეფექტურ ფუნქციონირებას და განსაზღვრული მიზნების მიღწევას. 

4.1 ადამიანური რესურსი

· პროგრამას ახორციელებენ შესაბამისი კვალიფიკაციის მქონე პირები, რომლებსაც აქვთ პროგრამით გათვალისწინებული სწავლის შედეგების გამომუშავებისათვის აუცილებელი კომპეტენცია. 
· პროგრამის განმახორციელებელი აკადემიური/სამეცნიერო და მოწვეული პერსონალის რაოდენობა და დატვირთვა უზრუნველყოფს საგანმანათლებლო პროგრამით განსაზღვრული სასწავლო პროცესის სათანადოდ წარმართვას და ასევე, სამეცნიერო- კვლევითი/შემოქმედებითი/ საშემსრულებლო საქმიანობისა და სხვა მათზე დაკისრებული ფუნქციების ჯეროვან შესრულებას. აკადემიურ/სამეცნიერო/მოწვეულ პერსონალთან დაკავშირებული რაოდენობრივი მაჩვენებლები უზრუნველყოფს პროგრამის მდგრადობას. 
· პროგრამის ხელმძღვანელს გააჩნია პროგრამის შემუშავებისათვის აუცილებელი ცოდნა და გამოცდილება, ასევე სათანადო  კომპეტენცია პროგრამის სწავლის სფეროში და  უშუალოდაა ჩართული პროგრამის განხორციელებაში. 
· პროგრამის სტუდენტები, უსდ-ის მიერ უზრუნველყოფილები არიან სათანადო რაოდენობისა და შესაბამისი კომპეტენციის მქონე ადმინისტრაციული და დამხმარე პერსონალით.

საგანმანათლებლო პროგრამის სტანდარტის კომპონენტის მოთხოვნებთან შესაბამისობის შეფასება და ანალიზი
წმიდა ტბელ აბუსერისძის სახელობის სასწავლო უნივერსიტეტში სატყეო საქმის სამაგისტრო პროგრამას ახორციელებენ აკადემიური და მოწვეული პერსონალი, რომელთა გამოცდილება შეესაბამება პროგრამის თემატურ სფეროებს. პროგრამის განმახორციელებელი პერსონალი დაქირავებულია საქართველოს კანონმდებლობისა და უნივერსიტეტის შინაგანაწესის შესაბამისად, რაც ითვალისწინებს პერსონალის შერჩევისა და დანიშვნის გამჭვირვალე, სამართლიან და ობიექტურ პროცედურებს. აკადემიური პერსონალის კვალიფიკაცია შეესაბამება მათ აკადემიურ თანამდებობებს, ფუნქციებს და მოქმედი კანონმდებლობითა და ინსტიტუციური რეგულაციებით განსაზღვრულ საკვალიფიკაციო მოთხოვნებს. პერსონალი პასუხობს პროგრამის ძირითად დისციპლინურ კომპონენტებს, რაც   საჭიროა განსაზღვრული სწავლის შედეგების მისაღწევად. აკადემიური პერსონალი პასუხისმგებელია არა მხოლოდ კურსების ჩატარებაზე, არამედ პრაქტიკული ტრენინგისა და პროგრამის კვლევითი კომპონენტის, მათ შორის სამაგისტრო ნაშრომების ხელმძღვანელობაზე.
განხილული დოკუმენტაციის საფუძველზე, ბოლო 5 წლის განმავლობაში, პროგრამის პერსონალის უმეტესობა აქვეყნებს დარგთან დაკავშირებულ კვლევის შედეგებს და სამეცნიერო პუბლიკაციებს. ეს მიუთითებს სატყეო საქმეში,  გარემოს დაცვის მეცნიერებებსა და სხვა დაკავშირებულ დისციპლინებში, მათ პროფესიულ კომპეტენციაზე. 
თუმცა, პროგრაამის თანამშრომლები განსხვავდებიან მაღალრეიტინგულ სამეცნიერო ჟურნალებში მათი სამეცნიერო პუბლიკაციების ხარისხით. ინტერვიუების დროს მიღებული ინფორმაციის თანახმად, არსებობს მოლოდინი, რომ აკადემიურ პერსონალს წელიწადში მინიმუმ 1 სამეცნიერო გამოქვეყნება უნდა გქონდეს მაღალრეიტინგულ ჟურნალში. თუმცა, არსებული მტკიცებულებების საფუძველზე, ეს მოლოდინი თანმიმდევრულად არ სრულდება რამდენიმე თანამშრომლის მიერ.
მოწვეული ლექტორები დამატებით პროფესიულ გამოცდილებას და დარგობრივ ცოდნას სძენენ პროგრამას, რაც ხელს უწყობს პროგრამის სწავლის შედეგების მიღწევას და აძლიერებს პროგრამის გამოყენებითობას. 
უნივერსიტეტმა შესაძლებელია განიხილოს პედაგოგიურ საქმიანობაში უფრო  ახალგაზრდა პროფესიონალისა და კარიერის დასაწყისში მყოფი სპეციალისტის ჩართვა, განსაკუთრებით მათი, ვინც აქტიურად არიან ჩართული თანამედროვე სატყეო პრაქტიკაში ან კვლევაში. ამან შეიძლება ხელი შეუწყოს აკადემიური პერსონალის განახლებასა და დივერსიფიკაციას, სწავლების პროცესში განახლებული პროფესიული პერსპექტივებისა და თანამედროვე მეთოდოლოგიური მიდგომების დანერგვას და კიდევ უფრო გააძლიეროს პროგრამის კავშირი სატყეო სექტორში მიმდინარე მოვლენებთან.
პროგრამის ხელმძღვანელი ფლობს შესაბამის აკადემიურ კვალიფიკაციას და პროფესიულ გამოცდილებას სატყეო და მასთან დაკავშირებული დისციპლინების სფეროში და აქტიურად არის ჩართული პროგრამის შემუშავებაში, კოორდინაციასა და განხორციელებაში. სასწავლო გეგმის შემუშავებაში, პროგრამის მონიტორინგსა და აკადემიურ ხელმძღვანელობაში მონაწილეობის გზით, პროგრამის ხელმძღვანელი ხელს უწყობს პროგრამის ხარისხსა და თანმიმდევრულობას. 

	სულ აკადემიური პერსონალი
	10
	10
	8
	5

	- პროფესორი
	3
	3
	3
	3

	 - ასოცირებული პროფესორი
	2
	2
	2
	2

	- ასისტენტ–პროფესორი
	-
	-
	-
	-

	- ასისტენტი
	-
	-
	-
	-

	მოწვეული პერსონალი
	5
	5
	3
	_

	სამეცნიერო პერსონალი
	-
	-
	-
	_

	საერთაშორისო პერსონალის ჩათვლით
	-
	-
	-
	-



მტკიცებულებები/ინდიკატორები:
· თვითშეფასების ანგარიში პერსონალის შეფასებისა და განვითარების სისტემების შესახებ
· პერსონალის რეზიუმეები (CV-ები), რომლებიც ადასტურებენ კვლევით საქმიანობას და კვალიფიკაციას
· უნივერსიტეტის ხარისხის უზრუნველყოფის დოკუმენტაცია
· სტუდენტების კმაყოფილების გამოკითხვები და პროგრამის მიმოხილვის ანგარიშები
· ინტერვიუების შედეგები 

რეკომენდაციები.
არ არის მითითებული

 რჩევები პროგრამების განვითარებისთვის 
· სასურველია, დაწესებულებამ თანმიმდევრულად დანერგოს აკადემიური პერსონალის სამეცნიერო პუბლიკაციების რაოდენობის მკაფიო და გამჭვირვალე მოთხოვნები, რასაც თან ახლავს კვლევითი საქმიანობის რეგულარული მონიტორინგი და შეფასება.  
· სასურველია, უნივერსიტეტმა განიხილოს ახალგაზრდა პროფესიონალების უფრო აქტიური ჩართვა პედაგოგიურ საქმიანობაში, რათა გაიზარდოს აკადემიური პერსპექტივების მრავალფეროვნება და განმტკიცდეს კავშირი სატყეო სექტორში მიმდინარე თანამედროვე მოვლენებთან. 

შეფასება 
გთხოვთ, შეაფასოთ სტანდარტის აღნიშნულ კომპონენტთან პროგრამის შესაბამისობა
	[bookmark: _Hlk196882072]კომპონენტი
	შეფასება

	4.1. ადამიანური რესურსი
	შეესაბამება


[bookmark: _Hlk108620374]
4.2 სამაგისტრო პროგრამის სტუდენტების ხელმძღვანელების კვალიფიკაცია 
სამაგისტრო პროგრამის სტუდენტებს ჰყავთ კვალიფიციური ხელმძღვანელი / ხელმძღვანელები და საჭიროების შემთხვევაში თანახელმძღვანელი / თანახელმძღვანელები, რომლებსაც აქვთ კვლევის სფეროში შესაბამისი სამეცნიერო - კვლევითი გამოცდილება.

საგანმანათლებლო პროგრამის სტანდარტის კომპონენტის მოთხოვნებთან შესაბამისობის შეფასება და ანალიზი
გამოვლინდა, რომ სამაგისტრო პროგრამის სტუდენტებს  ჰყავთ კვალიფიციური სამეცნიერო ხელმძღვანელები, რომლებსაც აქვთ შესაბამისი აკადემიური კვალიფიკაცია და სამეცნიერო-კვლევითი გამოცდილება, რაც შეესაბამება სამაგისტრო ნაშრომის თემატურ მიმართულებებს. უმაღლესმა საგანმანათლებლო დაწესებულებამ სამაგისტრო პროგრამის რეგულაციისა და სასწავლო პროცესის მარეგულირებელი წესის ფარგლებში, სამაგისტრო ნაშრომის ხელმძღვანელებისთვის გაწერა გამჭვირვალე და სტრუქტურირებული საკვალიფიკაციო მოთხოვნები, რომელიც განსაზღვრავს ხელმძღვანელობასთან დაკავშირებული დანიშვნის კრიტერიუმებს, პასუხისმგებლობებსა და  პროცედურებს, სამაგისტრო საფეხურის აკადემიური სტანდარტებისა და  ხელმძღვანელობის საუკეთესო პრაქტიკის შესაბამისად. 
სამაგისტრო ნაშრომის ხელმძღვანელები არიან აკადემიური პერსონალი, რომლებიც ფლობენ დოქტორის ხარისხს ან მის ეკვივალენტურ აკადემიურ კვალიფიკაციას. ესენი  ძირითადად არიან პროფესორები და ასოცირებული პროფესორები, რომლებიც აქტიურად არიან ჩართულნი პროგრამის ფარგლებში სასწავლო და კვლევით საქმიანობაში. დოკუმენტაციაში წარმოდგენილი მტკიცებულებების მიხედვით, ხელმძღვანელებს აქვთ შესაბამისი გამოცდილება სატყეო საქმეში და მასთან დაკავშირებულ დისციპლინებში, რასაც ადასტურებს მათი სამეცნიერო პუბლიკაციები, კვლევით საქმიანობაში მონაწილეობა და ეროვნულ და საერთაშორისო აკადემიურ ღონისძიებებში ჩართულობა. მათი სამეცნიერო და პროფესიული გამოცდილება შეესაბამება სამაგისტრო სტუდენტების მიერ ჩატარებული კვლევის თემატურ სფეროებს, რაც უზრუნველყოფს სტუდენტთა სათანადო სამეცნიერო ხელმძღვანელობას დისერტაციის მომზადების დროს. 
პროგრამაში ასევე გაწერილია თანახელმძღვანელის დანიშვნის პროცედურა, საკვლევი თემის სპეციფიკის შესაბამისად. თანახელმძღვანელები შეირჩევიან მათი აკადემიური ან პროფესიული გამოცდილების საფუძველზე, სადისერტაციო თემატიკის შესაბამისად, რაც კიდევ უფრო აძლიერებს სტუდენტური კვლევის ინტერდისციპლინურ და პრაქტიკულ ასპექტებს.
საერთო ჯამში, არსებული მტკიცებულებები მიუთითებს, რომ პროგრამას აქვს კარგად სტრუქტურირებული და აკადემიურად გამართული სტუდენტთა ხელმძღვანელობის ჩარჩო. ხელმძღვანელთა საკვალიფიკაციო პროფილი და მათი კვლევითი ჩართულობა ქმნის მხარდამჭერ გარემოს მაგისტრანტებისთვის, რომ ჩაატარონ დამოუკიდებელი კვლევა და წარმატებით დაასრულონ პროგრამის კვლევითი კომპონენტი. 

	[bookmark: _Hlk109924652]სამაგისტრო ნაშრომების ხელმძღვანელთა რაოდენობა
	ნაშრომის ხელმძღვანელები
	მათ შორის დარგობრივი მიმართულებით დოქტორის ხარისხის მქონე ხელმძღვანელები
	მათ შორის, აფილირებული აკადემიური პერსონალი

	სამაგისტრო ნაშრომების ხელმძღვანელთა რაოდენობა
	8
	8
	5

	- პროფესორი
	3
	3
	3

	- ასოცირებული პროფესორი
	2
	2
	2

	- ასისტენტ–პროფესორი
	-
	-
	-

	მოწვეული პერსონალი
	3
	2
	_

	სამეცნიერო პერსონალი
	-
	-
	_



მტკიცებულებები/ინდიკატორები:
· 
რეკომენდაციები.
· არ არის მითითებული

 რჩევები პროგრამების განვითარებისთვის 
· არ არის მითითებული

შეფასება 
გთხოვთ, შეაფასოთ სტანდარტის აღნიშნულ კომპონენტთან პროგრამის შესაბამისობა
	კომპონენტი
	შეფასება

	4.2 სამაგისტრო პროგრამის სტუდენტთა ხელმძღვანელების კვალიფიკაცია
	შეესაბამება

4.3 აკადემიური, სამეცნიერო და მოწვეული პერსონალის პროფესიული განვითარება
➢დაწესებულება რეგულარულად აწარმოებს პროგრამაში ჩართული პერსონალის შეფასებასა და შედეგების ანალიზს.
➢უსდ ზრუნავს აკადემიური, სამეცნიერო და მოწვეული პერსონალის პროფესიულ განვითარებაზე. ასევე ხელს უწყობს მათ მიერ სამეცნიერო / კვლევითი საქმიანობის განხორციელებას.

საგანმანათლებლო პროგრამის სტანდარტის კომპონენტის მოთხოვნებთან შესაბამისობის შეფასება და ანალიზი
უმაღლესმა საგანმანათლებლო დაწესებულებამ, ხარისხის უზრუნველყოფის სისტემის ფარგლებში, შექმნა აკადემიური, მოწვეული, ადმინისტრაციული და დამხმარე პერსონალის შეფასების შიდა მექანიზმები. პერსონალის ფასდება საუნივერსიტეტო დონეზე დანერგილი „პერსონალის შეფასების წესის“ თანახმად, რასაც კოორდინაციას უწევს ხარისხის უზრუნველყოფის სამსახური. შეფასების პროცესი რეგულარულად ხორციელდება და მოიცავს რამდენიმე ინსტრუმენტს, როგორიცაა პერსონალის თვითშეფასების ანგარიშები, აკადემიური პერსონალის რეზიუმეების /CV-ების ანალიზი, სტუდენტების უკუკავშირის კვლევები და სწავლებისა და კვლევითი საქმიანობის შეფასება. ეს მიდგომა საშუალებას აძლევს დაწესებულებას შეაგროვოს და გააანალიზოს ინფორმაცია პერსონალის მუშაობის შესახებ და აკონტროლოს პროგრამის ფარგლებში სწავლებისა და კვლევითი საქმიანობის ხარისხი. 
შეფასების ჩარჩო მოიცავს აკადემიური პერსონალის მუშაობის ძირითად ასპექტებს, მათ შორის სწავლებას, სამეცნიერო და კვლევით საქმიანობაში მონაწილეობას და აგრეთვე, სხვა წვლილს უნივერსიტეტის აკადემიურ გარემოში. ამ შეფასებების შედეგები გამოიყენება პერსონალის მუშაობის ანალიზისა და შემდგომი პროფესიული განვითარებისთვის. წარმოდგენილი მტკიცებულებები მიუთითებს, რომ პროგრამის აკადემიური პერსონალი ჩართულია სამეცნიერო საქმიანობაში, მათ შორის აქვეყნებს პუბლიკაციებს აკადემიურ ჟურნალებში და მონაწილეობს სამეცნიერო კონფერენციებში, რაც ხელს უწყობს მათი პროფესიული კომპეტენციების განვითარებას. 
შეფასების შედეგების იგეგმება პერსონალის შემდგომი განვითარება და მათი პროფესიული მხარდაჭერა. უნივერსიტეტი მხარს უჭერს აკადემიური პერსონალის განვითარებას, რაც გულისხმობს მათი  სამეცნიერო და პრაქტიკული საქმიანობის ფინანსურ მხარდაჭერას, კონფერენციებსა და სხვა აკადემიურ ღონისძიებებზე კვლევის შედეგების წარდგენას. ეს აქტივობები ხელს უწყობს პერსონალის პროფესიულ ჩართულობას ეროვნულ, აკადემიურ გარემოში.  
პროგრამაში მონაწილე სტუდენტებს დამატებით მხარდაჭერას უწევენ ადმინისტრაციული და დამხმარე პერსონალი, რომლებიც ეხმარებიან მათ სასწავლო პროცესის ორგანიზებაში და უწევენ ხელმძღვანელობას აკადემიურ პროცედურებთან და სტუდენტურ სერვისებთან დაკავშირებით. ამ დამხმარე სტრუქტურული ერთეულების ჩართულობა უზრუნველყოფს პროგრამის ეფექტურ ფუნქციონირებას და სწავლებისა და სწავლის პროცესის ორგანიზებას.
ამავე დროს, წარმოდგენილი დოკუმენტაციის ანალიზი, მათ შორის პერსონალის რეზიუმეები /CV-ები და ინსტიტუციური მასალები, ასევე, ინტერვიუების დროს მიღებული ინფორმაცია მიუთითებს რამდენიმე გასაუმჯობესებელ მიმართულებაზე.  კერძოდ, აკადემიური პერსონალის საქმიანობის ინტერნაციონალიზაცია შედარებით შეზღუდულია; წარმოდგენილი იყო მცირე მტკიცებულებები საერთაშორისო კვლევებში,    აკადემიური მობილობის სქემებში ან მასშტაბურ საერთაშორისო კვლევით პროექტებში მათი მონაწილეობის შესახებ.
გარდა ამისა, კვლევის განვითარებისა და კარიერული მხარდაჭერის ინსტიტუციური მექანიზმები, როგორც ჩანს, განვითარების ადრეულ ეტაპზეა. მიზანშეწონილია მეტად გაძლიერდეს სტრუქტურირებული შიდა კვლევითი საგრანტო სქემები, ინსტიტუციური მხარდაჭერა კონკურენტულ, ეროვნულ კვლევით დაფინანსების პროგრამებში მონაწილეობისთვის და კვლევის ხელშეწყობის მექანიზმები.   აკადემიური პერსონალის კვალიფიკაციის განვითარება, რაც გულისხმობს მათთვის სისტემატურად ტრენინგების ჩატარებას თანამედროვე სწავლებისა და სწავლის მეთოდებში, პედაგოგიური ინოვაციებისა და თანამედროვე უმაღლესი განათლების პრაქტიკის მიმართულებით, ასევე შეზღუდულად ხორციელდება და ჯერ სრულად არ არის ინსტიტუციონალიზებული.  
საერთო ჯამში, მიუხედავად იმისა, რომ უნივერსიტეტს აქვს პერსონალის შეფასებისა და სასწავლო და კვლევითი საქმიანობის მონიტორინგის მოქმედი ჩარჩო, პროგრამის აკადემიურ ხილვადობას და მის ინტეგრაციას საერთაშორისო კვლევით და უმაღლესი განათლების სფეროში მნიშვნელოვნად გააძლიერებდა კვლევის მხარდაჭერის მექანიზმების შემდგომი გაძლიერება, საერთაშორისო აკადემიური ჩართულობის გაფართოება და პერსონალის განვითარების შესაძლებლობების ზრდა. 

მტკიცებულებები/ინდიკატორები:
· თვითშეფასების ანგარიში. 
· პერსონალის CV-ები, რომლებიც ადასტურებენ კვლევით საქმიანობას და კვალიფიკაციას
უნივერსიტეტის ხარისხის უზრუნველყოფის დოკუმენტაცია
კვლევები და ანგარიშები
· ინტერვიუს შედეგები 

რეკომენდაციები.
· არ არის მითითებული

 რჩევები პროგრამების განვითარებისთვის 
· სასურველია, გაძლიერდეს აკადემიური პერსონალის ინტერნაციონალიზაცია საერთაშორისო კვლევით პროექტებში მონაწილეობის, აკადემიური მობილობის პროგრამებსა და უცხოურ უნივერსიტეტებთან და კვლევით ინსტიტუტებთან თანამშრომლობის წახალისების გზით. 
· სასურველია, დაინერგოს კვლევითი საქმიანობის განვითარების მხარდამჭერი, უფრო მკაფიო ინსტიტუციური მექანიზმები, მათ შორის შიდა საგრანტო სქემები და ეროვნული და საერთაშორისო კონკურენტულ საგრანტო პროგრამებში მონაწილეობის სისტემური მხარდაჭერა.
· სასურველია, დაინერგოს აკადემიური პერსონალის შესაძლებლობების განვითარების სტრუქტურირებული პროგრამები, მათ შორის რეგულარული ტრენინგები - თანამედროვე სწავლა-სწავლების მეთოდებზე, პედაგოგიურ ინოვაციებსა და უმაღლესი განათლების თანამედროვე პრაქტიკებზე. 
· სასურველია, გაძლიერდეს ინსტიტუციური წახალისებისა და მხარდაჭერის მექანიზმები, რომლებიც მიმართული იქნება მაღალრეიტინგულ საერთაშორისო რეცენზირებად ჟურნალებში პუბლიკაციების რაოდენობის ზრდაზე.კომპონენტი 4.3.

4.4. მატერიალური რესურსი
პროგრამა უზრუნველყოფილია აუცილებელი ინფრასტრუქტურით, სწავლის სფეროს შესაბამისი საინფორმაციო რესურსებით და ტექნიკური აღჭურვილობით, რომელიც საჭიროა საგანმანათლებლო პროგრამით გათვალისწინებული სწავლის შედეგების მისაღწევად.

საგანმანათლებლო პროგრამის სტანდარტის კომპონენტის მოთხოვნებთან შესაბამისობის შეფასება და ანალიზი
თვითშეფასების ანგარიშის  ანალიზის, დამხმარე დოკუმენტაციის შესწავლისა და ადგილზე ვიზიტის დროს მიღებული ინფორმაციის საფუძველზე, პროგრამა უზრუნველყოფილია საჭირო ინფრასტრუქტურით, ტექნიკური აღჭურვილობით და საინფორმაციო რესურსებით, რომლებიც საჭიროა პროგრამის სწავლის შედეგების მისაღწევად.
უნივერსიტეტი უზრუნველყოფს, რომ სტუდენტებს ჰქონდეთ თანაბარი წვდომა საგანმანათლებლო და კვლევით რესურსებზე, მათ შორის წვდომა ინტერნეტთან წ, პროექტორებითა და სხვა სასწავლო საშუალებებით აღჭურვილ კომპიუტერულ ლაბორატორიებთან. როგორც ინტერნეტის, ასევე ინტრანეტის სისტემების ხელმისაწვდომობა ხელს უწყობს სწავლებისა და სწავლის პროცესების ეფექტურ განხორციელებას.
უნივერსიტეტის ბიბლიოთეკა შეიცავს დაახლოებით 17,000 ტომს, მათ შორის ბეჭდურ და ელექტრონულ მასალებს, რომლებიც შეესაბამება პროგრამის კურსებს. სტრუქტურირებული კატალოგის სისტემის არსებობა და ელექტრონულ რესურსებზე წვდომა ხელს უწყობს მათ გამოყენებადობას. გარდა ამისა, უნივერსიტეტი უზრუნველყოფს საერთაშორისო სამეცნიერო მონაცემთა ბაზებზე წვდომას  (მაგ., Cambridge Journals, SAGE, Edward Elgar, Royal Society), რაც ხელს უწყობს აკადემიურ და კვლევით საქმიანობას.
ადგილზე ვიზიტის დროს დადასტურდა, რომ სტუდენტებს აქვთ წვდომა ამ რესურსებზე და შეუძლიათ მათი გამოყენება საკურსო ნაშრომებისა და სადიპლომო ნაშრომების მოსამზადებლად. კურსის სპეციფიკური ლიტერატურისა და აკადემიური პერსონალის რესურსების ხელმისაწვდომობა კიდევ უფრო უწყობს ხელს სწავლის შედეგების მიღწევას.
თუმცა, შეფასების შედეგად გამოვლინდა გარკვეული ნაკლოვანებები. ელექტრონული რესურსების რაოდენობა (95 ერთეული), როგორც ჩანს, სამაგისტრო პროგრამისთვის შედარებით შეზღუდულია და ელექტრონულ მონაცემთა ბაზებზე წვდომა გრაფიკის მიხედვით ხორციელდება, რამაც შეიძლება შეზღუდოს მოქნილობა. გარდა ამისა, ნაკლები მტკიცებულებებია წარმოდგენილი სპეციალიზებული ლაბორატორიული ინფრასტრუქტურის ან მოწინავე საველე/კვლევითი აღჭურვილობის შესახებ (მაგალითად, გეოგრაფიული ინფორმაციის სისტემის ლაბორატორიები, დისტანციური დაკვირვების ინსტრუმენტები), რაც მნიშვნელოვანია თანამედროვე სატყეო განათლებისთვის.
პროგრამა მეტწილად შეესაბამება სტანდარტის მოთხოვნებს. მიუხედავად იმისა, რომ არსებითი მატერიალური და საინფორმაციო რესურსები ხელმისაწვდომია, ციფრული რესურსების შემდგომი გაუმჯობესება, ინფრასტრუქტურის მოდერნიზაცია და მონაცემთა ბაზებზე შეუზღუდავი წვდომა გააძლიერებს შესაბამისობას.

მტკიცებულებები/ინდიკატორები:
· უნივერსიტეტის ბიბლიოთეკის კატალოგი
· მატერიალური და ტექნიკური რესურსების ამჟამინდელი მდგომარეობა
·  ინტერვიუს გასაუბრების შედეგები

რეკომენდაციები.
· არ არის მითითებული

 რჩევები პროგრამების განვითარებისთვის 
· სასურველია, გაფართოვდეს ელექტრონული ბიბლიოთეკის რესურსები და გაიზარდოს ხელმისაწვდომობა სატყეო და გარემოსდაცვით მეცნიერებებთან დაკავშირებულ საერთაშორისო სამეცნიერო მონაცემთა ბაზებზე.
· სასურველია, გაძლიერდეს თანამედროვე ტექნიკური ინფრასტრუქტურა, მათ შორის:  GIS-ისა და დისტანციური ზონდირების ლაბორატორიები, ასევე, სატყეო და გარემოსდაცვითი მონიტორინგისთვის განკუთვნილი სპეციალიზებული აღჭურვილობა. 


შეფასება 
გთხოვთ, შეაფასოთ სტანდარტის აღნიშნულ კომპონენტთან პროგრამის შესაბამისობა

4.5 პროგრამის/ფაკულტეტის/სკოლის ბიუჯეტი და პროგრამის ფინანსური მდგრადობა
პროგრამის/ფაკულტეტის/სკოლის ბიუჯეტით გათვალისწინებული ფინანსური რესურსების გამოყოფა ეკონომიკურად მიღწევადია და შეესაბამება პროგრამის საჭიროებებს

საგანმანათლებლო პროგრამის სტანდარტის კომპონენტის მოთხოვნებთან შესაბამისობის შეფასება და ანალიზი
თვითშეფასების ანგარიში, ფინანსური დოკუმენტაცია და ადგილზე ვიზიტის შედეგები ადასტურებს, რომ პროგრამა აქვს სტაბილურობა და მდგრადი ფინანსები. უნივერსიტეტის დაფინანსების მოდელი, პირველ რიგში, ეფუძნება საქართველოს საპატრიარქოს ფინანსურ მხარდაჭერას და კერძო შემოწირულობებს, რაც უზრუნველყოფს, სწავლის საფასურისგან დამოუკიდებლად, პროგრამის უწყვეტ განხორციელებას. 
პროგრამისთვის გამოყოფილია  - ბიუჯეტი (31,500 ლარი), რომელიც მოიცავს პერსონალის ანაზღაურებას, ადმინისტრაციულ ხარჯებს და საოპერაციო ხარჯებს, მათ შორის სწავლებისა და კვლევასთან დაკავშირებულ საქმიანობას. ბიუჯეტის დაგეგმვის პროცესი სტრუქტურირებულია და მოიცავს მომზადებას, დამტკიცებას, განხორციელებას და მონიტორინგს, რაც უზრუნველყოფს ფინანსურ ანგარიშვალდებულებას და პროგრამის საჭიროებებთან შესაბამისობას.
ფინანსური რესურსები გამოყოფილია პროგრამის პრიორიტეტების შესაბამისად, მათ შორის სწავლების, კვლევის, ინფრასტრუქტურის განვითარებისა და სტუდენტებთან დაკავშირებული საქმიანობის მხარდაჭერის ჩათვლით. ადგილზე ვიზიტის დროს დადასტურდა, რომ პროგრამა ხორციელდება ფინანსური შეფერხებების გარეშე და დაფინანსება რეგულარულად იგეგმება და იმართება, რაც მინიმუმამდე ამცირებს მდგრადობასთან დაკავშირებულ რისკებს.
პროგრამა სრულად შეესაბამება სტანდარტის მოთხოვნებს. ეს ადასტურებს ფინანსურ სტაბილურობას, რესურსების ადეკვატურ განაწილებას და ბიუჯეტის ეფექტურ მართვას, რაც უზრუნველყოფს პროგრამის მდგრად განხორციელებას.
 
მტკიცებულებები/ინდიკატორები:
· პროგრამის ბიუჯეტი

რეკომენდაციები.
· არ არის მითითებული
 რჩევები პროგრამების განვითარებისთვის 
· სასურველია, დაფინანსების წყაროების დივერსიფიკაცია, კერძოდ, გაიზარდოს მონაწილეობა საერთაშორისო კვლევით და საგანმანათლებლო საგრანტო პროგრამებში (მაგ., Erasmus+, Horizon Europe); გაძლიერდეს თანამშრომლობა გარე დაინტერესებულ მხარეებთან და ინდუსტრიულ პარტნიორებთან. 

შეფასება 
გთხოვთ, შეაფასოთ სტანდარტის აღნიშნულ კომპონენტთან პროგრამის შესაბამისობა

[bookmark: _Toc230880566][bookmark: _Hlk108620450]5. სწავლების ხარისხის განვითარების შესაძლებლობები
სწავლების ხარისხის განვითარების მიზნით, პროგრამა იყენებს შიდა და გარე ხარისხის შეფასებებს, პერიოდულ მონიტორინგსა და შეფასებას უწევს პროგრამას. აგროვებს და აანალიზებს რელევანტურ ინფორმაციას შესაბამისი გადაწყვეტილების მისაღებად და განსავითარებლად.

5.1. შიდა ხარისხის შეფასება
პროგრამაში ჩართული პერსონალი თანამშრომლობს შიდა ხარისხის უზრუნველყოფის სამსახურთან / პერსონალთან პროგრამის ხარისხის შეფასების პროცესის დაგეგმვის, შეფასების ინსტრუმენტების შემუშავებისა და შეფასების განხორციელების პროცესში პროგრამის პერსონალი იყენებს ხარისხის უზრუნველყოფის შედეგებს პროგრამის გასაუმჯობესებლად.

საგანმანათლებლო პროგრამის სტანდარტის კომპონენტის მოთხოვნებთან შესაბამისობის შეფასება და ანალიზი
საქართველოს საპატრიარქოს წმიდა ტბელ აბუსერისძის სასწავლო უნივერსიტეტში სატყეო საქმის სამაგისტრო პროგრამისთვის წარდგენილი დოკუმენტაცია, აკრედიტაციის პროცესში ჩატარებულ ინტერვიუებთან ერთად, მიუთითებს, რომ ხარისხის შიდა უზრუნველყოფას ახორციელებს უნივერსიტეტის ხარისხის უზრუნველყოფის სამსახური.
სამსახური აკონტროლებს და მონაწილეობს პროცესის ყველა ეტაპზე:  დაგეგმვა, განხორციელება, შემოწმება და განვითარება. მათი ძირითადი ამოცანაა უმაღლეს საგანმანათლებლო დაწესებულებაში (უსდ) სწავლებისა და კვლევის ხარისხის მუდმივი შეფასება და გაუმჯობესება. შესაბამისი პროცედურები, შეფასების ინსტრუმენტები და მექანიზმები დეტალურად არის აღწერილი უნივერსიტეტის "შიდა ხარისხის უზრუნველყოფისა და პროგრამის განხორციელების შეფასების წესებში."
ხარისხის უზრუნველყოფის სამსახურის ხელმძღვანელის განცხადებით, სამსახური აფასებს საგანმანათლებლო და სამეცნიერო-კვლევით საქმიანობას და ხელმძღვანელობს აკადემიური პერსონალის პროფესიულ განვითარებას. აკადემიურ და ადმინისტრაციულ პერსონალთან თანამშრომლობით, ამზადებენ თვითშეფასების ანგარიშებს უნივერსიტეტის ავტორიზაციისა და აკრედიტაციისათვის. ეს პროცესი გულისხმობს დადგენილ სტანდარტებთან მიმართებით ძლიერი და სუსტი მხარეების იდენტიფიცირებას და რეკომენდაციების შემუშავებას, ნებისმიერი ხარვეზის აღმოსაფხვრელად.
ეფექტიანობის უზრუნველსაყოფად, ხარისხის უზრუნველყოფის სამსახური ეყრდნობა თავის შიდა მარეგულირებელ დებულებებს. პროცედურები კარგად არის დაგეგმილი და დანერგილი, რათა შესაძლებელი იყოს მიმდინარე პროცესების უწყვეტი შეფასება. ამ შედეგების საფუძველზე, შემდგომი გაუმჯობესებები ხორციელდება „დაგეგმე, გააკეთე, შეამოწმე, იმოქმედე“ პრინციპის შესაბამისად. საბოლოოდ, დაინტერესებული მხარეების ჩართვა ხელს შეუწყობს მათგან ღირებული უკუკავშირის მიღებას და ამავდროულად, პროგრამის გაუმჯობესებაზე პასუხისმგებლობა მთელ საზოგადოებაზე ნაწილდება.

ხარისხის უზრუნველყოფის დეპარტამენტის წარმომადგენლების თქმით, საგანმანათლებლო პროგრამის შეფასება რეგულარული პროცესია, რომელიც ითვალისწინებს  როგორც პირდაპირი, ასევე, არაპირდაპირი მეთოდების გამოყენებას, ასევე, რაოდენობრივ და თვისებრივ მონაცემებს. ეს დადასტურდა  წარმოდგენილი დოკუმენტაციით და  ინტერვიუს შედეგებით. 
ინტერვიუებმა ასევე აჩვენებს, რომ უნივერსიტეტი სისტემატურად აფასებს დაინტერესებული მხარეების კმაყოფილებას, სტუდენტებისა და პერსონალის მომსახურებასთან, მატერიალურ-ტექნიკური ინფრასტრუქტურასა და ბიბლიოთეკის რესურსების გამოყენებასთან დაკავშირებით. ეს კითხვარები პერიოდულად განახლდება. გამოკითხვის პროცესში გამოყენებულია როგორც სტანდარტიზებული, საუნივერსიტეტო კითხვარები, ასევე, სპეციალური ფორმები, რომლებიც მორგებულია კონკრეტულ სასწავლო სფეროზე.
ინტერვიუებისას ასევე გამოავლინა, რომ დიდი ყურადღება ეთმობა აკადემიური პერსონალის სამეცნიერო საქმიანობის შეფასებას. ხარისხის უზრუნველყოფის სამსახურმა შეიმუშავა წლიური ანგარიშის ფორმა, რომელიც პერსონალმა უნდა შეავსოს ყოველ სასწავლო წელს და რომელიც მოიცავს როგორც სამეცნიერო, ასევე, საგანმანათლებლო საქმიანობას. გარდა ამისა, აკადემიური პერსონალი ვალდებულია წარადგინოს სავალდებულო კვლევითი ანგარიში, რომელსაც ხარისხის უზრუნველყოფის სამსახური განიხილავს, შეფასების მიზნით.
მას შემდეგ, რაც მონაცემები დამუშავდება ხარისხის უზრუნველყოფის სამსახურის მიერ, თანამშრომლებს მიეწოდებატ კონკრეტული წინადადებები, გაუმჯობესების მიზნით. ამის შემდეგ, აკადემიურ პერსონალთან ერთად შემუშავდება ინდივიდუალური საქმიანობის გეგმები მათი განსაზღვრული საჭიროებების საფუძველზე. ხარისხის უზრუნელყოფის სამსახურის უფროსის თქმით, "იმის გამო, რომ ჩვენ ვართ საპატრიარქოს უნივერსიტეტი, აკადემიური პერსონალის წარმომადგენლები ამ ანგარიშის ფორმებს ძალიან კეთილსინდისიერად ავსებენ.”
შრომითი ხელშეკრულებების საფუძველზე განისაზღვრება თითოეული თანამშრომლისთვის საჭირო სამეცნიერო და პრაქტიკული საათების რაოდენობა. გარდა ამისა, 2019 წელს დაინერგა კოლეგიალური დაკვირვების (ურთიერთდასწრების) სისტემა. როგორც ფაკულტეტის ხარისხის წარმომადგენელმა აღნიშნა: „ჩვენ უფრო ხშირად ვესწრებით ახალი თანამშრომლების მიერ ორგანიზებულ სესიებს, მათი მხარდაჭერის მიზნით და რეკომენდაციების მისაცემად.  მაგალითად, იყო შემთხვევები, როდესაც ლექტორები პრაქტიკულ მეცადინეობებზე სტუდენტებს არ აწვდიდნენ ინფორმაციას მათი შეფასებების შესახებ.  რეკომენდაციების გაცემის შემდეგ, სიტუაცია მნიშვნელოვნად გაუმჯობესდა.“
ხარისხის უზრუნველყოფის სამსახური აკადემიურ, სამეცნიერო, მოწვეულ, ადმინისტრაციულ და დამხმარე პერსონალს მუდმივ კონსულტაციებს უწევს შიდა და გარე ხარისხის უზრუნველყოფის, ავტორიზაციისა და აკრედიტაციის საკითხებთან დაკავშირებით. ამ პროცესის ფარგლებში, სისტემატურად ტარდება გამოკითხვები სტუდენტების კმაყოფილების  შესაფასებლად, სასწავლო პროცესის ორგანიზებისა და ხარისხის შესახებ.
პროგრამის დირექტორი და თანამშრომლები აქტიურად თანამშრომლობენ ხარისხის უზრუნველყოფის სამსახურთან, მონაწილეობენ შეხვედრებში, რომლებიც ორიენტირებულია საგანმანათლებლო და სამეცნიერო პროცესების სინქრონიზაციაზე, პროგრამის შემუშავებასა და სილაბუსის მომზადებაზე. შედეგად, ინდივიდუალური კურსები რეგულარულად განახლდება. გარდა ამისა, პერსონალი ჩართულია სხვადასხვა საკონსულტაციო სერვისსა და ტრენინგებში, რათა ინფორმირებულნი იყვნენ ახალი ან განახლებული შიდა და გარე რეგულაციების შესახებ.
შიდა ხარისხის უზრუნველყოფის მექანიზმი მიჰყვება ურთიერთდაკავშირებული კომპონენტების ციკლს: დაგეგმვა, განხორციელება, შეფასება და განვითარება. ამ მექანიზმების ეფექტურობა დასტურდება პროგრამის საფუძვლიანი შეფასების შედეგებით. პროგრამის დირექტორის თქმით, თვითშეფასების პროცესი, სადაც ხდება სტუდენტთა და კურსდამთავრებულთა გამოკითხვები, სასიცოცხლოდ მნიშვნელოვანია.  
ხარისხის უზრუნველყოფის სამსახურის წარმომადგენლებმა აღნიშნეს, რომ ფაკულტეტის წევრები პერიოდულად ავსებენ თვისებრივ ანგარიშებს, ხოლო სტუდენტების გამოკითხვით, რაოდენობრივი მონაცემები გროვდება.  ინტერვიუებმა დაადასტურა, რომ როგორც აკადემიური, ასევე, მოწვეული პერსონალი იცნობს ამ მექანიზმებს და მათ პროგრამის გაუმჯობესებისა და პროფესიული თვითგანვითარების ეფექტურ ინსტრუმენტებად მიიჩნევს.
ამ შიდა მექანიზმებითა გამოვლენილ ხარვეზებზე მუშაობას თვითშეფასების სამუშაო ჯგუფი. ამ ჯგუფში წევრებს შორის ნაწილდება დავალებები, რომლებიც ეხება საბიბლიოთეკო რესურსებზე წვდომას, პროგრამის სტრუქტურას, სასწავლო გეგმების განახლებებს და მემორანდუმებისა და შეთანხმებების მართვას. საბოლოოდ, ჯგუფი შეიმუშავებს მიზნობრივ რეკომენდაციებს; ეს იწვევს ფორმალურ ცვლილებებს, რაც განიხილება ფაკულტეტის საბჭოს მიერ და საბოლოოდ მტკიცდება უნივერსიტეტის აკადემიური საბჭოს მიერ.
ინტერვიუებში ხაზგასმულია, რომ პერსონალის შეფასების შედეგები ინტეგრირებულია პროგრამის შემუშავების პროცესში. ეს მიდგომა ზრდის პროფესორებისა და მასწავლებლების ანგარიშვალდებულებას, ამავდროულად, უშუალოდ ხელს უწყობს სასწავლო პროცესის გაუმჯობესებას. დაინტერესებული მხარეები, ოფიციალურ სამუშაო ჯგუფთან ერთად, აქტიურად იყვნენ ჩართულნი საგანმანათლებლო პროგრამისა და აკრედიტაციის თვითშეფასების ანგარიშის მომზადებაში.
აშკარაა, რომ ხარისხის უზრუნველყოფის სამსახური სტუდენტზეა ორიენტირებული, თანმიმდევრულად ამახვილებს ყურადღებას სწავლებისა და კვლევის ხარისხის ამაღლებაზე. დაწესებულება ეფექტურად მართავს თავის საგანმანათლებლო რესურსებსა და მომსახურებას, პერიოდული მონიტორინგის, მკაცრი შეფასებისა და დროული რეაგირების გზით.
პროგრამა იყენებს შიდა ხარისხის შეფასების მექანიზმებს, რომლებიც შეესაბამება უნივერსიტეტის მიერ დადგენილ ხარისხის პოლიტიკას. ეს ეფუძნება დაგეგმვის, შეფასების, მონიტორინგისა და უწყვეტი გაუმჯობესების ძირითად პრინციპებს. დოკუმენტაციისა და ინტერვიუს შედეგები ადასტურებს, რომ ეს მექანიზმები, მათ შორის, პროგრამის შემუშავების წესები, სამეცნიერო პერსონალის შეფასება, აკადემიური მოსწრების  და კურსდამთავრებულთა დასაქმების მონიტორინგი, სპეციალურად შექმნილია სასწავლო პროცესისა და აკადემიური პერსონალის განვითარების მხარდასაჭერად.
ხარისხის უზრუნველყოფის სამსახური შეიმუშვებს შეფასების ინსტრუმენტებს და აფასებს საგანმანათლებლო პროცესს, ადგენს შეფასების გეგმებს და შედეგებზე დაყრდნობით, გასცემს რეკომენდაციებს.აკადემიური და მოწვეული პერსონალი აქტიურად იყენებს ამ დასკვნებს; სტუდენტების, კურსდამთავრებულებისა და დამსაქმებლების გამოკითხვები სისტემატურად ტარდება სწავლის შედეგების გაუმჯობესების და სასწავლო გეგმების განახლების მიზნით.
გარდა ამისა, პროგრამა შემუშავდა შრომის ბაზრის მოთხოვნების გათვალისწინებით. კვლევები აჩვენებს, რომ ამ პროგრამის კურსდამთავრებულებზე მაღალ მოთხოვნაა, რადგან აჭარის რეგიონში მნიშვნელოვანი ტყიანი ტერიტორიებია, სადაც სატყეო ექსპერტიზა აუცილებელია. ეს მოთხოვნა არსებობს არა მხოლოდ რეგიონულ დონეზე, არამედ მთელი ქვეყნის მასშტაბით.
ინტერვიუების შედეგად დადგინდა, რომ სამაგისტრო პროგრამა შემუშავდა პროგრამის დირექტორის, თვითშეფასების ჯგუფის, პროგრამის თანამშრომლების, დამსაქმებლებისა და გარე შემფასებლების თანამშრომლობითი პროცესის შედეგად. ფაკულტეტთან და უნივერსიტეტის ხარისხის უზრუნველყოფის სამსახურთან კოორდინაციით, პროგრამა შემუშავდა დარგობრივი დოკუმენტების საფუძვლიანი ანალიზის და თანამედროვე საგანმანათლებლო მიდგომების საფუძველზე. ეს უზრუნველყოფს, რომ პროგრამა კვლავ ძალიან აქტუალურია და თანხვედრაშია თანამედროვე დარგობრივ ხედვებთან. 

მტკიცებულებები/ინდიკატორები:
· ხარისხის უზრუნველყოფის სამსახურის დებულება;
· ხარისხის უზრუნველყოფის სამსახურის სამოქმედო გეგმა.
· სწავლების ხარისხის განვითარების მექანიზმები: ციკლი "დაგეგმვა, გაკეთება, შემოწმება, მოქმედება" (PDCA).
· სტუდენტთა ჩარიცხვის პოლიტიკა: სტუდენტური/პროფესიული კონტინგენტების დაგეგმვის მექანიზმების, მეთოდოლოგიისა და სამიზნე ინდიკატორების განსაზღვრის წესები.
· პირველი და მეორე საფეხურის უმაღლესი საგანმანათლებლო პროგრამების დაგეგმვის, განვითარების, განხორციელებისა და უწყვეტი გაუმჯობესების წესები.

რეკომენდაციები.
· არ არის მითითებული

 რჩევები პროგრამების განვითარებისთვის 
· არ არის მითითებული

5.2. გარე ხარისხის შეფასება
პროგრამა რეგულარულად იყენებს გარე ხარისხის შეფასების შედეგებს.

საგანმანათლებლო პროგრამის სტანდარტის კომპონენტის მოთხოვნებთან შესაბამისობის შეფასება და ანალიზი

დოკუმენტაციისა და აქტიური ინტერვიუების საფუძველზე გაირკვა, რომ პროგრამა იყენებს სხვადასხვა ინსტრუმენტებს გარე ხარისხის შეფასებისთვის, მათ შორის გარე ექსპერტების შეფასებებსა და დამსაქმებლების, კურსდამთავრებულებისა და სტუდენტების გამოკითხვებს.
პროგრამის ხელმძღვანელის თქმით, სასწავლო პროგრამა მოიცავს კურსებს, რომლებიც სპეციალურად ბაზრის კვლევის შედეგების საფუძველზეა შემუშავებული. „პროგრამა დიდ ყურადღებას აქცევს პრაქტიკულ გამოყენებას“, - აღნიშნა პროგრამის ხელმძღვანელმა.  „პრაქტიკული სწავლების განხორციელების ადგილად შეირჩა -  დაცული ტერიტორიების სააგენტო და აჭარის რეგიონის მუნიციპალიტეტების სატყეო სამსახურები.“
გარე შეფასების მიზნით, პროგრამის შემქმნელებმა სასწავლო გეგმა ასევე წარუდგინეს საქართველოს სოფლის მეურნეობის სამინისტროს აკადემიის წევრ-კორესპონდენტს, გ.კ.-ს. ექსპერტის შეფასება დადებითი იყო და მისი რეკომენდაცია პროგრამაზე მისაღები გამოცდების შესახებ, პროგრამის ხელმძღვანელობამ უკვე გაითვალისწინა.
დამსაქმებლებმა გამოხატეს ძლიერი მხარდაჭერა, და განაცხადეს: "ეს ინოვაციური პროგრამა სრულად აკმაყოფილებს თანამედროვე მეტყევეების მომზადების მოთხოვნებს. სწავლების მეთოდოლოგია, რომელიც მოიცავს პრაქტიკულ, სამეცნიერო და კვლევით კომპონენტებს, სრულყოფილად შეესაბამება შრომის ბაზრის მოთხოვნებს.” კიდევ ერთმა დამსაქმებელმა ხაზი გაუსვა პროგრამის აუცილებლობას და აღნიშნა: „ჩვენ სატყეო სამსახურში კვალიფიციური პერსონალის მწვავე დეფიციტი გვაქვს“.
გარდა ამისა, დამსაქმებელმა შუახევიდან ყურადღება გაამახვილა - მავნებლების კონტროლის თანამედროვე ლაბორატორიაზე, სადაც სტუდენტები პრაქტიკულ დავალებებს ასრულებენ. საველე სწავლებაში ჩართვით, მომავალი მეტყევეები შეიძენენ  თანამედროვე ცოდნას და პრაქტიკულ უნარებს. პროგრამა ასევე ითვალისწინებს კურსდამთავრებულთა უკუკავშირს; მაგალითად, ერთი კურსდამთავრებულის წინადადება პრაქტიკული კომპონენტის გაძლიერების შესახებ ინტეგრირებულია მიმდინარე სასწავლო პროგრამაში.
რაც შეეხება საერთაშორისო ან ადგილობრივ სამიზნე ნიშნულებს, პროგრამის ხელმძღვანელებმა აღნიშნეს, რომ მათ მოიძიეს სხვა უნივერსიტეტების გამოცდილება, თუმცა სატყეო პროგრამები კვლავ მწირია. მათ განმარტეს: „ადრე, სატყეო საქმე მხოლოდ მოდული იყო სოფლის მეურნეობის მეცნიერებათა კვალიფიკაციის ფარგლებში. პროგრამები სტრუქტურირებული იყო საერთო ბირთვით, რომელსაც მოსდევდა კონკრეტული კურსები.  თუმცა, ეროვნული კვალიფიკაციების ჩარჩოში ცვლილებების შემდეგ, დიფერენცირებული მიდგომის საჭიროება ნათელი გახდა.  შესაბამისად, წმიდა ტბელ აბუსერისძის სახელობის უნივერსიტეტმა (ტასუ) გადაწყვიტა სატყეო მეურნეობის დამოუკიდებელ სამაგისტრო პროგრამად ჩამოყალიბება, სატყეო მეურნეობის მაგისტრის კვალიფიკაციის მინიჭება.”

შედარებითი შეფასების/“ბენჩმარკინგის“ პროცესში, პროგრამის ხელმძღვანელებმა  შეაფასეს ბათუმის შოთა რუსთაველის სახელმწიფო უნივერსიტეტის სასწავლო გეგმა, სადაც ძირითადი აქცენტი სოფლის მეურნეობის ტექნოლოგიებზე კეთდება. გადაწყდა, რომ ორივე პროგრამა შეედარებინათ კონკრეტულად კრედიტების განაწილებისა და პრაქტიკული სწავლების კომპონენტის თვალსაზრისით. 
პროგრამის ხელმძღვანელებმა აღნიშნეს: "ამჟამად, ქვეყანაში ასეთი პროგრამების რაოდენობა საკმაოდ შეზღუდულია; შესაბამისად, შრომის ბაზარზე ამ კონკრეტულ პროგრამაზე დიდი მოთხოვნაა."
მოწოდებული ინფორმაცია დასტურდება წარმოდგენილი დოკუმენტაციით და პროგრამის ხელმძღვანელებთან, თვითშეფასების ჯგუფთან, ხარისხის უზრუნველყოფის სამსახურის წარმომადგენლებთან და ადგილობრივ დამსაქმებლებთან ჩატარებული ინტერვიუებით. 

მტკიცებულებები/ინდიკატორები:
· გარე შეფასება _ მ-სატყეო-ქავთარაძე 2025
· კურსდამთავრებულთა გამოკითხვის შედეგები და ანალიზი. სატყეო მეურნეობა, 2025
· პედაგოგიური, სამეცნიერო და სხვა საუნივერსიტეტო საქმიანობის შეფასების ფორმები

რეკომენდაციები.
· არ არის მითითებული

 რჩევები პროგრამების განვითარებისთვის 
· სასურველია, რომ პროგრამის გარე შეფასება განხორციელდეს საერთაშორისო ექსპერტების მიერ.
· სასურველია, რომ ანალოგიურ პროგრამებთან შედარებისას, გათვალისწინებული იყოს მსოფლიოს წამყვანი უნივერსიტეტების საერთაშორისო გამოცდილება ამ სფეროში.

შეფასება 

5.3. პროგრამის მონიტორინგი და პერიოდული შეფასება
პროგრამის მონიტორინგი და პერიოდული შეფასება ხორციელდება აკადემიური, სამეცნიერო,
მოწვეული ადმინისტრაციული, დამხმარე პერსონალის, სტუდენტების, კურსდამთავრებულების, დამსაქმებლების და სხვა დაინტერესებული მხარეების ჩართულობით ინფორმაციის სისტემური შეგროვების, დამუშავებისა და ანალიზის მეშვეობით. შეფასების შედეგები გამოიყენება პროგრამის გასაუმჯობესებლად.

საგანმანათლებლო პროგრამის სტანდარტის კომპონენტის მოთხოვნებთან შესაბამისობის შეფასება და ანალიზი
ინტერვიუებისა  და წარმოდგენილი დოკუმენტაციის საფუძველზე, წმიდა ტბელ აბუსერისძის სახელობის უნივერსიტეტის (ტასუ) სამაგისტრო პროგრამის თვითშეფასების ანგარიში შემუშავდა ყოვლისმომცველი შიდა მიმოხილვის გზით. ეს პროცესი მოიცავს ინსტიტუციის ძლიერი მხარეებისა და გასაუმჯობესებელი მიმართულებების  იდენტიფიცირებას, რასაც შემდგომ, მონაცემთა ანალიზის საფუძველზე, მოჰყვება მიზნობრივი გადაწყვეტილებების მიღება.
ხარისხის უზრუნველყოფის სამსახურის წარმომადგენლების განცხადებით, პერიოდულად ტარდება შემდეგი შეფასებები: აკადემიური მოსწრების ანალიზი; სტუდენტური მიღწევების მონაცემების სისტემური მიმოხილვა; კურსის ფარგლებში, სტუდენტთა  გამოკითხვები  ტარდება ყოველ სემესტრში კონკრეტულ მოდულებზე უკუკავშირის მისაღებად; კურსდამთავრებულთა და დაინტერესებულ მხარეთა გამოკითხვები; პროგრამის გრძელვადიანი შედეგების მონიტორინგი; პერსონალის შეფასება: აკადემიური და მოწვეული პერსონალის შეფასება სტუდენტების უკუკავშირისა და შესრულების მაჩვენებლების საფუძველზე.
ხარისხის უზრუნველყოფის სამსახური მუდმივად აკონტროლებს პროგრამის სამიზნე ნიშნულებს, სემესტრულად აკადემიური მოსწრებისა და დამსაქმებლის შეფასებების ანალიზით. გარდა ამისა, შიდა შეფასების მექანიზმები მუდმივად იხვეწება და იქმნება ახალი მექანიზმები, ხარისხის უზრუნველყოფის სისტემის ფარგლებში.  
პროფესიული წარმატების ხელშეწყობის მიზნით, უნივერსიტეტმა განახორციელა სხვადასხვა წამახალისებელი ღონისძიებები. ეს მოიცავს პერსონალის ტრენინგებსა და კონფერენციებში მონაწილეობას, საერთაშორისო ჟურნალებში სტატიების გამოქვეყნებისთვის საჭირო ფინანსური დახმარების გაწევას და სახელმძღვანელოებისა და მონოგრაფიების გამოცემის დაფინანსებას.
როგორც პროგრამის ხელმძღვანელებმა აღნიშნეს: „უნივერსიტეტი სრულად არის ორიენტირებული ჩვენი პერსონალის პროფესიულ განვითარებაზე. ჩვენთვის პრიორიტეტულია ინდივიდუალურ საჭიროებებზე მორგებული აქტივობების დაგეგმვა და განხორციელება, რაც უზრუნველყოფს, პროფესიული განვითარების უწყვეტობას. ეს უნივერსიტეტის მთავარი პრიორიტეტია.“

პროგრამის მონიტორინგი ასევე მოიცავს კურსდამთავრებულთა დასაქმების მაჩვენებლებისა და კარიერული პროგრესის ანალიზს. ეს მონაცემები კრიტიკულად მნიშვნელოვანია, რომ განისაზღვროს პროგრამის შესაბამისობა ინდუსტრიის საჭიროებებთან და მომზადდეს სტუდენტები, როგორც პროფესიონალი სამუშაო ძალა.  
დასასრულს, წარმოდგენილი დოკუმენტაციის ანალიზი და ჩატარებული ინტერვიუები  ცხადყოფს, რომ უნივერსიტეტში მონიტორინგისა და პერიოდული შეფასების მექანიზმები კარგად არის განვითარებული და ნათლად არის გააზრებული ყველა დაინტერესებული მხარის მიერ.  ხარისხის უზრუნველყოფის ძლიერი ჩარჩო უზრუნველყოფს სატყეო მეურნეობის სამაგისტრო პროგრამის უწყვეტ განვითარებას და გრძელვადიან მდგრადობას.

მტკიცებულებები/ინდიკატორები:
· ხარისხის უზრუნველყოფის სამსახურის დებულება;
წმიდა ტბელ აბუსერისძის სახელობის სასწავლო უნივერსიტეტი უმაღლესი საგანმანათლებლო პროგრამების დაგეგმვის, განვითარების, განხორციელების, შეფასებისა და განვითარების წესები; მართვის ეფექტურობისა და შეფასების სისტემის მონიტორინგის მექანიზმები;

რეკომენდაციები.
· არ არის მითითებული

 რჩევები პროგრამების განვითარებისთვის 
· არ არის მითითებული 

შეფასება 
გთხოვთ, შეაფასოთ სტანდარტის აღნიშნულ კომპონენტთან პროგრამის შესაბამისობა

